8. การจัดการ

8.1 โครงสร้างการจัดการ ณ วันที่ 31 ธันวาคม 2554

โครงสร้างการจัดการ ประกอบด้วย คณะกรรมการบริษัท เเละคณะอนุกรรมการ จำนวน 4 คณะ
ได้แก่ คณะกรรมการตรวจสอบ คณะกรรมการสรรหา คณะกรรมการพิจารณาค่าตอบแทน และ
คณะกรรมการบริหาร โดยมีกรรมการผู้จัดการ เป็นผู้บริหารสูงสุดของบริษัท
บริหารจัดการผ่านคณะผู้บริหารโดยมีรายละเอียดดังต่อไปนี้

คณะกรรมการบริษัท

ณ วันที่ 31 ธันวาคม 2554 บริษัทมี พลเอกเปรม ติณสูลานนท์ เป็นประธานที่ปรึกษา นายขวัญแก้ว
วัชโรทัย และนายบันเทิง ตันติวิท เป็นที่ปรึกษาคณะกรรมการ เเละคณะกรรมการบริษัทมีจำนวน 11
ท่าน ประกอบด้วย

  ------- ---------------------- -------------------------------- -----------------
  ลำดับที่   รายชื่อคณะกรรมการ        ตำเเหน่ง                          การเข้าร่วมประชุม
                                                                  (ครั้ง)

  1.      ท่านผู้หญิงชนัตถ์ ปิยะอุย      ประธานกิตติมศักดิ์เเละกรรมการ         6 / 9

  2.      นายชาตรี โสภณพนิช        ประธานกรรมการ                    8 / 9

  3.      ร.ต.ท.ฉัตรชัย บุณยะอนันต์   กรรมการ                          8 / 9

  4.      นางวรางค์ ไชยวรรณ       กรรมการ                          8 / 9

  5.      นายเค็นเน็ท กอศิริโสภณ     กรรมการ                          3 / 9

  6.      นายชนินทธ์ โทณวณิก        กรรมการ / กรรมการผู้จัดการ /        9 / 9
                                 ประธานเจ้าหน้าที่บริหาร               

  7.      นางสินี เธียรประสิทธิ์       กรรมการ / เลขานุการคณะกรรมการ /   9 / 9
                                 เลขานุการบริษัท                     

  8.      ศาสตราจารย์หิรัญ รดีศรี     กรรมการอิสระ /                    9 / 9
                                 ประธานคณะกรรมการตรวจสอบ /        
                                 ประธานคณะกรรมการสรรหา /          
                                 ประธานคณะกรรมการพิจารณาค่าตอบแทน   

  9.      ศาสตราจารย์สรรเสริญ      กรรมการอิสระ / กรรมการตรวจสอบ /   6 / 9
          ไกรจิตติ                 กรรมการสรรหา /                   
                                 กรรมการพิจารณาค่าตอบแทน            

  10.     นายศักดิ์ เกี่ยวการค้า       กรรมการอิสระ / กรรมการตรวจสอบ /   8 / 9
                                 กรรมการสรรหา /                   
                                 กรรมการพิจารณาค่าตอบแทน            

  11.     นายสรดิษ วิญญรัตน์         กรรมการอิสระ                      8 / 9
  ------- ---------------------- -------------------------------- -----------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทคือ ท่านผู้หญิงชนัตถ์ ปิยะอุย ร.ต.ท.ฉัตรชัย บุณยะอนันต์
นายชนินทธ์ โทณวณิก เเละนางสินี เธียรประสิทธิ์ กรรมการ 2 ใน 4
ท่านลงลายมือชื่อร่วมกันและประทับตราสำคัญของบริษัท

หน้าที่เเละความรับผิดชอบของคณะกรรมการบริษัท

1.  อนุมัติแต่งตั้งและกำหนดค่าตอบแทน กรรมการผู้จัดการหรือ CEO และ
    ผู้บริหารระดับสูงของบริษัทและบริษัทย่อย 4 ลำดับนับจากกรรมการผู้จัดการหรือ CEO ลงมา

2.  ประเมินผลงานประจำปีของ CEO

3.  พิจารณาอนุมัติโครงสร้างและการบริหารงานของบริษัทและบริษัทย่อย

4.  กำหนดกลยุทธ์ เป้าหมาย ทิศทาง นโยบายของกลุ่มบริษัท และนโยบายการลงทุน

5.  พิจารณาอนุมัติงบประมาณดำเนินงาน งบประมาณรายจ่ายฝ่ายทุนประจำปี และโครงการลงทุน
    ของบริษัทและบริษัทย่อย

6.  ติดตามผลการดำเนินงาน และฐานะการเงินของบริษัทและบริษัทย่อย

7.  พิจารณาอนุมัติรายการเกี่ยวโยง การขัดแย้งทางผลประโยชน์
    การได้มาหรือจำหน่ายไปซึ่งสินทรัพย์ และอื่น ๆ
    ตามกฎหมายและข้อกำหนดของคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย

8.  พิจารณาอนุมัติเรื่องการก่อหนี้ ภาระผูกพัน และการค้ำประกันของบริษัทและบริษัทย่อย

9.  พิจารณาเรื่องข้อพิพาท และคดีความต่างๆ ของบริษัทและบริษัทย่อย

10. พิจารณาอนุมัติแผนกำลังคนประจำปี วงเงินการจ่ายโบนัส และการขึ้นเงินเดือนประจำปี
    ของบริษัทและบริษัทย่อย

11. พิจารณาอนุมัติการจัดซื้อจัดจ้าง การบริการ การเช่า
    และการให้เช่าที่ไม่อยู่ในงบประมาณประจำปี ในวงเงินเกินกว่า 5 ล้านบาท

12. พิจารณาการซื้อสินทรัพย์ที่ไม่ได้อยู่ในงบประมาณ ที่มีมูลค่าเกินกว่า 5 ล้านบาท
    และการใช้จ่ายเกินกว่างบประมาณร้อยละ 10 ของวงเงินที่ได้รับอนุมัติ

13. พิจารณาเรื่องการเช่าและการให้เช่าสินทรัพย์ ที่มีระยะเวลาเกินกว่า 3 ปี

14. พิจารณาอนุมัติงบการเงินประจำไตรมาส ประจำปี แบบรายงานประจำปี 56-1 และ 56-2
    ฯลฯ ตามกำหนดของตลาดหลักทรัพย์ฯ และ กลต.

15. พิจารณาแต่งตั้งและกำหนดอำนาจหน้าที่ของคณะกรรมการตรวจสอบ คณะอนุกรรมการชุดต่างๆ
    กรรมการที่เป็นตัวแทนในบริษัทย่อย และคณะกรรมการบริหาร

16. เสนอแต่งตั้งผู้สอบบัญชี และกำหนดค่าตอบแทน
    ต่อที่ประชุมผู้ถือหุ้นตามที่คณะกรรมการตรวจสอบเสนอ

17. เสนอกรรมการที่ออกตามวาระและกรรมการเข้าใหม่ต่อที่ประชุมผู้ถือหุ้น

18. เสนอการจ่ายเบี้ยประชุม และเงินบำเหน็จกรรมการ
    รวมทั้งการจัดสรรเงินปันผลให้ผู้ถือหุ้นต่อที่ประชุมผู้ถือหุ้น

19. พิจารณาอนุมัติเรื่องที่คณะกรรมการบริหารนำเสนอ
    ตลอดจนเรื่องที่กฎหมายกำหนดให้ต้องนำเสนอคณะกรรมการบริษัทพิจารณา

20. คณะกรรมการต้องเข้าร่วมประชุมไม่น้อยกว่า 4 ครั้งต่อปี ในการประชุมคณะกรรมการบริษัท
    ต้องมีคณะกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
    จึงจะเป็นองค์ประชุม

21. คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้โดยอยู่ภายใต้การควบคุมของคณะกรรมการ
    หรืออาจมอบหมายเพื่อให้บุคคลมีอำนาจตามที่คณะกรรมการเห็นสมควร
    และภายในระยะเวลาที่คณะกรรมการเห็นสมควร ซึ่งคณะกรรมการ อาจยกเลิก เพิกถอน
    เปลี่ยนแปลง หรือแก้ไขบุคคลที่ได้รับมอบหมายนั้นๆได้เมื่อเห็นสมควร
    ยกเว้นรายการได้มาและจำหน่ายไปซึ่งทรัพย์สินและรายการเกี่ยวโยงจะต้องปฏิบัติตามประกาศและข้อกำหนดของ
    กลต. และตลาดหลักทรัพย์แห่งประเทศไทย

  ทั้งนี้ คณะกรรมการอาจมอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
  ซึ่งการมอบอำนาจนั้น ต้องไม่เป็นรายการที่ตนหรือบุคคลที่อาจมีความขัดแย้ง มีส่วนได้เสีย
  หรือมีความขัดแย้งทางผลประโยชน์ อื่นใดทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์
  ที่คณะกรรมการพิจารณาอนุมัติไว้แล้ว

22. กรรมการผู้มีส่วนได้เสียในเรื่องที่ต้องลงมติให้งดออกเสียง และออกจากที่ประชุม

23. กรรมการต้องปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต
    รวมทั้งต้องปฏิบัติให้เป็นไปตามกฎหมาย วัตถุประสงค์ ข้อบังคับของบริษัท และมติคณะกรรมการ
    ตลอดจนมติที่ประชุมผู้ถือหุ้น

24. กรรมการต้องปฏิบัติหน้าที่ด้วยความรับผิดชอบและความระมัดระวัง
    และต้องกระทำเยี่ยงวิญญูชนผู้ประกอบธุรกิจเช่นนั้นจะพึงกระทำภายใต้สถานการณ์อย่างเดียวกัน

25. กรรมการต้องรายงานให้บริษัทราบถึงการมีส่วนได้เสียของตนหรือของบุคคลที่มีความเกี่ยวข้อง
    ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อย ทั้งนี้
    ตามหลักเกณฑ์ เงื่อนไข และวิธีการที่คณะกรรมการกำกับตลาดทุนประกาศกำหนด

26. คณะกรรมการต้องจัดให้มีเลขานุการบริษัทรับผิดชอบดำเนินการดังต่อไปนี้

  (1) จัดทำและเก็บรักษาเอกสาร

  (ก) ทะเบียนกรรมการ

  (ข) หนังสือนัดประชุมคณะกรรมการ
  รายงานการประชุมคณะกรรมการและรายงานประจำปีของบริษัท

  (ค) หนังสือนัดประชุมผู้ถือหุ้น และรายงานการประชุมผู้ถือหุ้น

  (2) เก็บรักษารายงานการมีส่วนได้เสียที่รายงานโดยกรรมการหรือผู้บริหาร

  (3) ดำเนินการอื่นๆ ตามที่คณะกรรมการกำกับตลาดทุนประกาศกำหนด

  (4) หน้าที่ความรับผิดชอบ นอกเหนือจากความรับผิดชอบตามกฎหมาย
  ให้เป็นไปตามคำสั่งประธานกรรมการ

ในกรณีที่เลขานุการบริษัทพ้นจากตำแหน่งหรือไม่อาจปฏิบัติหน้าที่ได้
ให้คณะกรรมการแต่งตั้งเลขานุการบริษัทคนใหม่ภายใน 90
วันนับแต่วันที่เลขานุการบริษัทคนเดิมพ้นจากตำแหน่งหรือไม่อาจปฏิบัติหน้าที่ได้
และให้คณะกรรมการมีอำนาจมอบหมายให้กรรมการคนใดคนหนึ่งปฏิบัติหน้าที่แทนในช่วงเวลาดังกล่าว

ให้ประธานกรรมการแจ้งชื่อเลขานุการบริษัทต่อสำนักงานภายใน 14
วันนับแต่วันที่จัดให้มีผู้รับผิดชอบในตำแหน่งดังกล่าว
และให้แจ้งให้สำนักงานทราบถึงสถานที่เก็บเอกสารตามวรรคหนึ่ง (1) และ (2) ด้วย

การแต่งตั้งและการถอดถอนกรรมการบริษัท

1.  กรรมการบริษัท เลือกตั้งโดยที่ประชุมผู้ถือหุ้น โดยมีจำนวนไม่น้อยกว่าหกคน
    และไม่มากกว่าสิบเก้าคน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นอยู่ในราชอาณาจักร

2.  ให้ที่ประชุมผู้ถือหุ้นเลือกตั้งกรรมการ
    ซึ่งคณะกรรมการสรรหาเป็นผู้คัดเลือกเเละเสนอชื่อบุคคลที่มีคุณสมบัติเหมาะสมตามหลักเกณฑ์
    ดังนี้

  (1)
  การเลือกตั้งกรรมการจะลงคะแนนเสียงเลือกตั้งเป็นรายบุคคลหรือหลายคนครั้งเดียวตามจำนวนกรรมการทั้งหมดที่จะต้องเลือกตั้งในคราวนั้นก็ได้

  (2) ผู้ถือหุ้นเเต่ละรายจะใช้คะเเนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคน เป็นกรรมการได้
  เเต่จะเเบ่งคะเเนนเสียงให้เเก่ผู้ใดมากน้อยเพียงใดไม่ได้

  (3)
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น

  (4)
  ในกรณีที่บุคคลซึ่งได้รับการเลือกตั้งในลำดับถัดลงมามีคะเเนนเสียงเท่ากันเกินจำนวนกรรมการ
  ที่จะพึงมีหรือจะพึงเลือกตั้งในครั้งนั้น ให้ผู้เป็นประธานในที่ประชุมนั้นเป็นผู้ออกเสียงชี้ขาด

3.  ในการประชุมสามัญประจำปีทุกครั้ง ให้กรรมการออกจากตำแหน่งเป็นอัตราหนึ่งในสาม
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับอัตราหนึ่งในสาม

4.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกัน ไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

5.  กรรมการคนใดจะลาออกจากตำแหน่ง ให้ยื่นใบลาออกต่อบริษัท
    การลาออกมีผลนับแต่วันที่ใบลาออก ไปถึงบริษัท

    กรรมการอิสระ

กรรมการอิสระของบริษัทมี 4 ท่าน ดังนี้

1. ศาสตราจารย์หิรัญ รดีศรี

2. ศาสตราจารย์สรรเสริญ ไกรจิตติ

3. นายศักดิ์ เกี่ยวการค้า

4. นายสรดิษ วิญญรัตน์

คุณสมบัติของกรรมการอิสระ

  1. ต้องถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
  บริษัทย่อย บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่เกี่ยวข้องด้วย

  2. ไม่เป็นกรรมการที่มีส่วนร่วมบริหารงาน/ พนักงาน/ ลูกจ้าง/
  ที่ปรึกษาที่ได้รับเงินเดือนประจำ/ ผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน หรือ นิติบุคคลที่อาจมีความขัดแย้ง (ปัจจุบันและช่วง 2
  ปีก่อนได้รับการแต่งตั้ง)

  3. ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
  พี่น้อง และบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

  4. ความสัมพันธ์ทางธุรกิจกับบริษัท

  (ก) ลักษณะความสัมพันธ์

-   ความสัมพันธ์ในลักษณะของการให้บริการทางวิชาชีพ

    -   ลักษณะความสัมพันธ์ : ผู้สอบบัญชี ผู้ให้บริการทางวิชาชีพอื่น เช่น ที่ปรึกษากฎหมาย
        ที่ปรึกษาทางการเงิน ผู้ประเมินราคาทรัพย์สิน เป็นต้น

    -   ระดับนัยสำคัญที่เข้าข่ายไม่อิสระ

        -   กรณีผู้สอบบัญชี : ห้ามทุกกรณี

        -   กรณีเป็นผู้ให้บริการทางวิชาชีพอื่น : มูลค่ารายการเกิน 2 ล้านบาทต่อปี

-   ความสัมพันธ์ทางการค้า/ ทางธุรกิจ
    (ใช้แนวทางเดียวกับข้อกำหนดว่าด้วยการทำรายการที่เกี่ยวโยงกันของตลาดหลักทรัพย์ฯ)

    -   ลักษณะความสัมพันธ์ : กำหนดครอบคลุมรายการทางธุรกิจทุกประเภท ได้แก่
        รายการที่เป็นธุรกรรมปกติ รายการเช่า/ให้เช่าอสังหาริมทรัพย์
        รายการเกี่ยวกับสินทรัพย์/บริการ และรายการให้หรือรับความช่วยเหลือทางการเงิน

    -   ระดับนัยสำคัญที่เข้าข่ายไม่อิสระ : มูลค่ารายการ > 20 ล้านบาท หรือ > 3 %
        ของมูลค่าสินทรัพย์ที่มีตัวตนสุทธิ (NTA) ของบริษัท แล้วแต่จำนวนใด จะต่ำกว่า
        ทั้งนี้ในการพิจารณามูลค่ารายการให้รวมรายการที่เกิดขึ้นในระหว่าง 6
        เดือนก่อนวันที่มีการทำรายการในครั้งนี้ด้วย

  (ข) กรณีที่มีลักษณะความสัมพันธ์ตาม (ก) กับนิติบุคคล บุคคลที่ถือว่าเข้าข่ายไม่อิสระ ได้แก่
  ผู้ถือหุ้น รายใหญ่ กรรมการ (ยกเว้นกรณีเป็นกรรมการอิสระ/ กรรมการตรวจสอบ)
  และผู้บริหารหรือ partner ของนิติบุคคลนั้น

  (ค) กำหนดช่วงเวลาที่ห้ามมีความสัมพันธ์ตาม (ก) และ (ข) : ปัจจุบันและ 2
  ปีก่อนได้รับการแต่งตั้ง

  (ง) ข้อยกเว้น: กรณีมีเหตุจำเป็นและสมควร ซึ่งมิได้เกิดขึ้นอย่างสม่ำเสมอและต่อเนื่อง
  กรรมการอิสระ/กรรมการตรวจสอบอาจมีความสัมพันธ์เกินระดับนัยสำคัญที่กำหนดในระหว่างดำรงตำแหน่งก็ได้
  แต่ต้องได้รับอนุมัติจากคณะกรรมการบริษัทก่อน และมติที่ได้ต้องเป็นมติเป็นเอกฉันท์ นอกจากนี้
  บริษัทต้องเปิดเผยความสัมพันธ์ดังกล่าวของกรรมการรายนั้นไว้ในแบบแสดงรายการข้อมูลการเสนอขายหลักทรัพย์
  (แบบ filing) แบบแสดงรายการข้อมูลประจำปี (แบบ 56-1) และรายงานประจำปี (แบบ
  56-2) ของบริษัท และหากต่อมาบริษัทจะเสนอ กรรมการอิสระ/กรรมการตรวจสอบรายนั้น
  เพื่อดำรงตำแหน่งต่ออีกวาระหนึ่ง บริษัทจะต้องเปิดเผยข้อมูลเกี่ยวกับความสัมพันธ์ดังกล่าว
  ในหนังสือนัดประชุมผู้ถือหุ้นในวาระเลือกตั้งกรรมการด้วย

  5. ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
  หรือ ผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

  6. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

  7. กรรมการอิสระที่มีคุณสมบัติตาม 1 - 6
  อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท บริษัทใหญ่
  บริษัทย่อย บริษัทร่วม บริษัทย่อยลำดับเดียวกัน หรือ นิติบุคคลที่อาจมีความขัดแย้ง
  โดยมีการตัดสินใจในรูปแบบองค์คณะ (Collective decision) ได้

  ทั้งนี้ ในกรณีที่กรรมการอิสระมีการดำรงตำแหน่งเป็นกรรมการอิสระในบริษัทใหญ่ บริษัทย่อย
  และบริษัทย่อยลำดับเดียวกัน บริษัทต้องเปิดเผยข้อมูลเกี่ยวกับการดำรงตำแหน่งดังกล่าว
  และค่าตอบแทนรวมที่กรรมการอิสระนั้นได้รับในแบบ filing แบบ 56-1 และแบบ 56-2 ด้วย

  หลักเกณฑ์ในการคัดเลือกกรรมการอิสระ

  การคัดเลือกกรรมการอิสระได้กำหนดให้ผ่านการพิจารณาจากคณะกรรมการสรรหา
  โดยพิจารณาจากคุณสมบัติ ประสบการณ์ ทั้งนี้ จะต้องไม่ขัดกับข้อกำหนดตามประกาศของ ก.ล.ต.
  เมื่อผ่านการพิจารณาจากคณะกรรมการสรรหาแล้ว
  จึงนำเสนอคณะกรรมการบริษัทให้ความเห็นชอบเพื่อเสนอผู้ถือหุ้นอนุมัติต่อไป

คณะกรรมการตรวจสอบ

จัดตั้งขึ้นเมื่อวันที่ 24 มิถุนายน 2542 ประกอบด้วยกรรมการอิสระ จำนวน 3 ท่าน
แต่ละท่านมีวาระ การดำรงตำแหน่งคราวละ 3 ปี

รายชื่อและรายละเอียดการเข้าร่วมประชุมคณะกรรมการตรวจสอบในปี 2554 ดังนี้

  ------ ---------------------- ------------------------- ---------------------
  ลำดับ   รายชื่อคณะกรรมการ        ตำเเหน่ง                   การเข้าร่วมประชุม(ครั้ง)

  1.     ศาสตราจารย์หิรัญ รดีศรี     ประธานคณะกรรมการตรวจสอบ   12 / 12

  2.     ศาสตราจารย์สรรเสริญ      กรรมการตรวจสอบ            11 / 12
         ไกรจิตติ                                           

  3.     นายศักดิ์ เกี่ยวการค้า       กรรมการตรวจสอบ            12 / 12
  ------ ---------------------- ------------------------- ---------------------

โดยมี นางจงกลนี ฉันทวรกิจ รองประธานฝ่ายบัญชีเเละการเงินสำนักงานใหญ่ เป็นเลขานุการ

ทั้งนี้ ศาสตราจารย์หิรัญ รดีศรี และ นายศักดิ์ เกี่ยวการค้า
เป็นกรรมการตรวจสอบที่มีความรู้และประสบการณ์ในการสอบทานงบการเงินของบริษัท

วันที่ 25 กุมภาพันธ์ 2552 ที่ประชุมคณะกรรมการบริษัท ครั้งที่ 1/2552
มีมติอนุมัติให้ใช้กฎบัตรคณะกรรมการตรวจสอบ ซึ่งมีข้อความรายละเอียดดังต่อไปนี้

1. องค์ประกอบและคุณสมบัติ

คณะกรรมการตรวจสอบมีจำนวน 3 นาย ประกอบด้วยประธานกรรมการตรวจสอบ 1 นาย
และกรรมการตรวจสอบอีก 2 นาย ทุกนายต้องเป็นกรรมการอิสระ
มีคุณสมบัติตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด อย่างน้อย 1 นาย
ต้องมีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงิน
มีเลขานุการ 1 ท่าน แต่งตั้งโดยคณะกรรมการตรวจสอบตามที่เห็นสมควร

2. หน้าที่และความรับผิดชอบ

1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน ตลอดจน
ให้ความเห็นชอบในการพิจารณาแต่งตั้ง โยกย้าย
เลิกจ้างและพิจารณาความดีความชอบหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4. พิจารณาคัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชี
และเสนอค่าตอบแทนผู้สอบบัญชีของบริษัท
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุม อย่างน้อยปีละ 1 ครั้ง

5.
พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมาย
และข้อกำหนดของตลาดหลักทรัพย์ฯ
ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุด ต่อบริษัท

6. สอบทานให้บริษัทมีระบบการบริหารความเสี่ยง (Risk Management) อย่างเพียงพอ

7. รายงานผลการปฏิบัติงานของคณะกรรมการตรวจสอบให้คณะกรรมการบริษัทอย่างน้อยปีละ 4
ครั้ง

8. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

  8.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  8.2 ความเห็นเกี่ยวกับความเพียงพอของระบบควบคุมภายในของบริษัท

  8.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัท

  8.4 ความเห็นเกี่ยวกับความเหมาะสมของผู้สอบบัญชี

  8.5 ความเห็นเกี่ยวกับรายการที่อาจมีความขัดแย้งทางผลประโยชน์

  8.6 จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  8.7 ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตาม
  กฎบัตร (Charter)

  8.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่
  และความรับผิดชอบที่ได้รับมอบหมายจากคณะกรรมการบริษัท

9.
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

10. ในการปฏิบัติหน้าที่ของคณะกรรมการตรวจสอบ
หากพบหรือมีข้อสงสัยว่ามีรายการหรือการกระทำดังต่อไปนี้
ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
ให้คณะกรรมการตรวจสอบรายงานต่อคณะกรรมการของบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

  10.1 รายการที่เกิดความขัดแย้งทางผลประโยชน์

  10.2 การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

  10.3 การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
  หรือกฎหมายที่เกี่ยวข้องกับธุรกิจของบริษัท

หากคณะกรรมการของบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาตาม
วรรคหนึ่ง
กรรมการตรวจสอบรายใดรายหนึ่งอาจรายงานว่ามีรายการหรือการกระทำตามวรรคหนึ่งต่อสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์ฯ

11. ในกรณีที่ผู้สอบบัญชีพบพฤติการณ์อันควรสงสัยว่า กรรมการผู้จัดการหรือบุคคลซึ่งรับผิดชอบ
ในการดำเนินงานของบริษัทได้กระทำความผิดตามที่กฎหมายระบุและได้แจ้งข้อเท็จจริงเกี่ยวกับพฤติการณ์ดังกล่าวให้คณะกรรมการตรวจสอบของบริษัททราบและเพื่อดำเนินการตรวจสอบต่อไปโดยไม่ชักช้า
และให้คณะกรรมการตรวจสอบรายงานผลการตรวจสอบเบื้องต้นให้แก่สำนักงานหลักทรัพย์และตลาดหลักทรัพย์และผู้สอบบัญชีทราบ
ภายในสามสิบวันนับแต่วันที่ได้รับแจ้งจากผู้สอบบัญชีถึงพฤติการณ์อันควรสงสัยที่ต้องแจ้งดังกล่าว
และวิธีเพื่อให้ได้มาซึ่งข้อเท็จจริงเกี่ยวกับพฤติการณ์นั้น
ให้เป็นไปตามที่คณะกรรมการกำกับตลาดทุนประกาศกำหนด

3. อำนาจหน้าที่

1. สามารถเชิญกรรมการ ผู้บริหาร หัวหน้าหน่วย
หรือพนักงานของบริษัทหารือหรือตอบคำถามคณะกรรมการตรวจสอบ

2. สามารถขอคำปรึกษาจากผู้เชี่ยวชาญของบริษัท หรืออาจจ้างที่ปรึกษา หรือผู้เชี่ยวชาญภายนอกได้
หากมีความจำเป็น

4. วาระการดำรงตำแหน่งของกรรมการตรวจสอบ

ให้กรรมการตรวจสอบมีวาระการดำรงตำแหน่ง 3 ปี อยู่ในตำแหน่งได้ไม่เกิน 3 วาระ
เว้นแต่คณะกรรมการบริษัทจะมีความเห็นเป็นอย่างอื่น

ในกรณีที่ตำแหน่งกรรมการตรวจสอบว่างลงเพราะเหตุอื่นนอกจากถึงคราวที่ออกตามวาระ
ให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบเพื่อให้กรรมการตรวจสอบ
มีจำนวนครบตามที่กำหนด
โดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงเท่าวาระ
ที่เหลืออยู่ของกรรมการตรวจสอบที่ตนแทน

ในปี 2554 คณะกรรมการตรวจสอบมีการประชุมสม่ำเสมอ
โดยได้รายงานผลการดำเนินงานเป็นระยะ
และให้ความเห็นต่อคณะกรรมการเรื่องความเพียงพอในการพิจารณาการควบคุมภายในและพิจารณาแต่งตั้ง
ผู้สอบบัญชีและค่าตอบแทนของปี 2554

คณะกรรมการสรรหา

จัดตั้งขึ้นเมื่อวันที่ 15 พฤษภาคม 2545 ประกอบด้วยกรรมการอิสระทั้งหมด แต่ละท่านมีวาระการ
ดำรงตำแหน่งคราวละ 3 ปี

รายชื่อและรายละเอียดการเข้าร่วมประชุมคณะกรรมการสรรหาในปี 2554 ดังนี้

  ------ ---------------------- ------------------------ ------------------
  ลำดับ   รายชื่อคณะกรรมการ        ตำเเหน่ง                  การเข้าร่วมประชุม
                                                         (ครั้ง)

  1.     ศาสตราจารย์หิรัญ รดีศรี     ประธานคณะกรรมการสรรหา    1 / 1

  2.     ศาสตราจารย์สรรเสริญ      กรรมการสรรหา             1 / 1
         ไกรจิตติ                                          

  3.     นายศักดิ์ เกี่ยวการค้า       กรรมการสรรหา             1 / 1
  ------ ---------------------- ------------------------ ------------------

โดยมี นางจงกลนี ฉันทวรกิจ รองประธานฝ่ายบัญชีเเละการเงินสำนักงานใหญ่ เป็นเลขานุการ

หน้าที่เเละความรับผิดชอบของคณะกรรมการสรรหา

1.  พิจารณาโครงสร้าง และองค์ประกอบของคณะกรรมการบริษัทและบริษัทย่อย

2.  พิจารณารายชื่อและคุณสมบัติผู้เหมาะสมที่จะดำรงตำแหน่งกรรมการ
    และกรรมการของบริษัทย่อย

3.  พิจารณากลั่นกรองผู้ที่เหมาะสมที่จะดำรงตำแหน่งกรรมการผู้จัดการของบริษัท
    และผู้บริหารระดับสูง และหลักเกณฑ์ในการสืบทอดตำแหน่งของผู้บริหารระดับสูง

  ในปี 2554 คณะกรรมการสรรหามีการประชุม และรายงานต่อคณะกรรมการบริษัท

คณะกรรมการพิจารณาค่าตอบแทน

จัดตั้งขึ้นเมื่อวันที่ 15 พฤษภาคม 2545 ประกอบด้วยกรรมการอิสระทั้งหมด
แต่ละท่านมีวาระการดำรงตำแหน่งคราวละ 3 ปี ดังรายชื่อต่อไปนี้

รายชื่อและรายละเอียดการเข้าร่วมประชุมคณะกรรมการพิจารณาค่าตอบแทนในปี 2554 ดังนี้

  ------ --------------------- -------------------------------- ----------------
  ลำดับ   รายชื่อคณะกรรมการ       ตำเเหน่ง                          การเข้าร่วมประชุม
                                                                (ครั้ง)

  1.     ศาสตราจารย์หิรัญ รดีศรี    ประธานคณะกรรมการพิจารณาค่าตอบแทน   9 / 9

  2.     ศาสตราจารย์สรรเสริญ     กรรมการพิจารณาค่าตอบแทน            8 / 9
         ไกรจิตติ                                                 

  3.     นายศักดิ์ เกี่ยวการค้า      กรรมการพิจารณาค่าตอบแทน            9 / 9
  ------ --------------------- -------------------------------- ----------------

โดยมี นางจงกลนี ฉันทวรกิจ รองประธานฝ่ายบัญชีเเละการเงินสำนักงานใหญ่ เป็นเลขานุการ

หน้าที่เเละความรับผิดชอบของคณะกรรมการพิจารณาค่าตอบแทน

1.  พิจารณากลั่นกรองค่าตอบแทน สำหรับคณะกรรมการและกรรมการชุดย่อยของบริษัท
    และบริษัทย่อย ทั้งที่เป็นตัวเงินและไม่เป็นตัวเงิน

2.  พิจารณากลั่นกรองค่าตอบแทน สำหรับผู้บริหารระดับสูงของบริษัทและบริษัทย่อย ทั้งที่เป็นตัวเงิน
    และไม่เป็นตัวเงิน

3.  พิจารณานโยบายและแนวทางการจ่ายค่าตอบแทนผู้บริหารระดับสูงในแต่ละปี

ในปี 2554 คณะกรรมการพิจารณาค่าตอบแทนมีการประชุมสม่ำเสมอ
และมีรายงานต่อคณะกรรมการบริษัท

คณะกรรมการบริหาร

  ณ วันที่ 31 ธันวาคม 2554 รายชื่อและตำแหน่งคณะกรรมการบริหารของบริษัทมีดังนี้

โดยมี นางจงกลนี ฉันทวรกิจ รองประธานฝ่ายบัญชีเเละการเงินสำนักงานใหญ่ เป็นเลขานุการ

หน้าที่เเละความรับผิดชอบของคณะกรรมการบริหาร

1.  เรื่องที่ต้องเสนอคณะกรรมการบริษัท

  1.1 ให้คณะกรรมการบริหารพิจารณาเรื่องดังต่อไปนี้
  เพื่อนำเสนอขออนุมัติจากคณะกรรมการบริษัท

1.  กลยุทธ์ เป้าหมาย และนโยบายของกลุ่มบริษัท

2.  โครงการลงทุน งบประมาณดำเนินการ และงบประมาณการลงทุน

  1.1.3 แผนกำลังคนประจำปี

  1.1.4 การจ่ายโบนัส และการขึ้นเงินเดือนประจำปี

  1.1.5 การพิจารณาข้อพิพาท และคดีความต่างๆ พร้อมข้อเสนอแนะวิธีดำเนินการ

  1.2 ให้คณะกรรมการบริหารรายงานเรื่องดังต่อไปนี้
  พร้อมข้อเสนอแนะให้คณะกรรมการบริษัททราบ

1.  ผลการดำเนินงาน และฐานะการเงินของกลุ่มบริษัท

2.  การตรวจสอบ จัดทำ และสรุปเรื่องสำคัญต่างๆ

2.  เรื่องที่มีอำนาจพิจารณาอนุมัติ

ให้คณะกรรมการบริหารมีอำนาจหน้าที่พิจารณาอนุมัติในเรื่องดังต่อไปนี้

1.  การแต่งตั้ง ปลด และกำหนดค่าตอบแทนผู้บริหารในระดับผู้อำนวยการ
    (Corporate/General Manager)

2.  โครงสร้างและการบริหารระดับคณะบริหารลงมา

3.  การพิจารณาและควบคุมการดำเนินงานให้เป็นไปตามกลยุทธ์ เป้าหมาย และนโยบาย
    ของบริษัทและอยู่ภายในวงเงินงบประมาณที่ได้รับอนุมัติ

4.  การจัดซื้อจัดจ้าง การบริการ ที่ไม่อยู่ในงบประมาณประจำปี ภายในวงเงินไม่เกิน 5 ล้านบาท
    ต่อการพิจารณาใน 1 รอบการประชุมคณะกรรมการ

5.  การลงนามในสัญญารับจ้างบริหาร

6.  การซื้อสินทรัพย์ที่ไม่ได้อยู่ในงบประมาณ ที่มีมูลค่าไม่เกิน 5 ล้านบาท และค่าใช้จ่าย
    ที่เกินกว่างบประมาณที่ไม่เกินร้อยละ 10 ของวงเงินที่ได้รับอนุมัติต่อการพิจารณาใน 1
    รอบการประชุมคณะกรรมการ

7.  การเช่าหรือการให้เช่าสินทรัพย์ ซึ่งเป็น ที่ดิน อาคาร สำนักงาน ร้านค้า
    ที่ไม่เป็นการดำเนินงานโดยปกติและไม่ได้อยู่ในงบประมาณประจำปี  โดยมีระยะเวลาไม่เกิน
    3 ปี และมีมูลค่าการเช่าหรือการให้เช่าภายในวงเงินไม่เกินปีละ 15 ล้านบาทต่อราย

8.  เรื่องต่างๆ ที่คณะบริหารนำเสนอ

3.  เสนอรายละเอียด หลักเกณฑ์ การจ่ายเบี้ยประชุม และเงินบำเหน็จกรรมการ
    รวมทั้งการจัดสรรเงินปันผลให้แก่ผู้ถือหุ้นต่อที่ประชุมคณะกรรมการพิจารณาค่าตอบแทน

4.  ปฏิบัติงานอื่นๆ ตามที่ได้รับมอบหมายจากคณะกรรมการบริษัท และคณะกรรมการตรวจสอบ

5.  คณะกรรมการบริหารต้องประชุมอย่างน้อยปีละ 6 ครั้ง
    ในการประชุมคณะกรรมการบริหารต้องมีสมาชิกมาประชุมไม่น้อยกว่ากึ่งหนึ่งของคณะกรรมการบริหารทั้งหมด
    จึงจะเป็นองค์ประชุม

วาระการดำรงตำแหน่ง

กรรมการบริหารพ้นจากตำแหน่งเมื่อ

1.  พ้นจากตำแหน่งกรรมการ และ/หรือ ผู้บริหารของบริษัท

2.  ยื่นใบลาออก

3.  ที่ประชุมคณะกรรมการบริษัทมีมติให้ออก

ในกรณีที่ตำแหน่งกรรมการบริหารว่างลง
ให้คณะกรรมการบริษัทเลือกผู้ซึ่งมีคุณสมบัติเหมาะสมเข้าเป็นกรรมการบริหารแทน

นอกจากคณะกรรมการบริหาร บริษัทยังได้มีการเเต่งตั้งคณะกรรมการจัดการเฉพาะเรื่อง
เพื่อทำหน้าที่ ในการพิจารณาเเละจัดการในเรื่องต่างๆ ภายในบริษัทให้เป็นไปด้วยความถูกต้อง
เหมาะสม มีประสิทธิภาพ เเละประสิทธิผลสูงสุดต่อบริษัท ดังต่อไปนี้

-   คณะกรรมการจัดการของกลุ่มปฏิบัติการ

-   คณะกรรมการบริหารความเสี่ยง

-   คณะกรรมการบริหารสปา

-   คณะกรรมการปรับปรุงโครงการ

-   คณะกรรมการฝ่ายกฎหมาย

-   คณะกรรมการ IT

-   คณะกรรมการฝ่ายบัญชีและการเงิน

-   คณะกรรมการฝ่ายเทคนิคและออกแบบ

-   คณะกรรมการฝ่ายการตลาด

-   คณะกรรมการฝ่ายทรัพยากรบุคคล

-   คณะกรรมการฝ่ายลงทุนและพัฒนา

เลขานุการบริษัท

วันที่ 11 สิงหาคม 2551 ที่ประชุมคณะกรรมการครั้งที่ 4/2551 มีมติแต่งตั้ง นางสินี เธียรประสิทธิ์
เป็นเลขานุการบริษัท โดยมีผลตั้งแต่วันที่ 11 สิงหาคม 2551 โดยมีหน้าที่ดังนี้

1.  หน้าที่และความรับผิดชอบตามกฎหมาย

  1.1 จัดทำและเก็บรักษาเอกสารดังต่อไปนี้ให้ถูกต้องครบถ้วนตามกฎหมาย

1.  ทะเบียนกรรมการ

2.  หนังสือนัดประชุมคณะกรรมการ รายงานการประชุมคณะกรรมการ
    และรายงานประจำปีของบริษัท

3.  หนังสือนัดประชุมผู้ถือหุ้น และรายงานการประชุมผู้ถือหุ้น

  1.2 เก็บรักษารายงานการมีส่วนได้เสียที่รายงานโดยกรรมการหรือผู้บริหาร

  1.3 ดำเนินการอื่นๆ ตามที่คณะกรรมการกำกับตลาดทุนประกาศกำหนด

  1.4 ดำเนินการอื่นๆ ตามที่ พรบ.บริษัทมหาชนจำกัด และ พรบ.
  หลักทรัพย์และตลาดหลักทรัพย์กำหนด

  1.5 ปฏิบัติหน้าที่ด้วยความรับผิดชอบ ระมัดระวัง และความซื่อสัตย์สุจริต
  รวมทั้งต้องปฏิบัติให้เป็นไปตามกฎหมาย วัตถุประสงค์ ข้อบังคับของบริษัท มติคณะกรรมการ
  ตลอดจนมติที่ประชุมผู้ถือหุ้น

2.  หน้าที่และความรับผิดชอบต่อคณะกรรมการ

  2.1
  จัดทำรายงานการมีส่วนได้เสียที่รายงานโดยกรรมการหรือผู้บริหารเพื่อเสนอประธานคณะกรรมการบริษัทและดำเนินการตามข้อบังคับของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย

  2.2 รายงานคณะกรรมการเกี่ยวกับกฎหมายใหม่ที่เกี่ยวข้องกับกิจการของบริษัท
  และที่แก้ไขเพิ่มเติม ระเบียบข้อบังคับ
  และประกาศของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย และรายงานต่อประธานคณะกรรมการตรวจสอบภายใน 7
  วันนับแต่วันที่ได้รับข้อมูลดังกล่าวและเก็บรักษาเอกสารดังกล่าวไว้เป็นหลักฐาน

  2.3
  ดูแลให้คณะกรรมการปฏิบัติหน้าที่และมีมติให้ถูกต้องเป็นไปตามกฎหมายข้อบังคับและประกาศของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย

  2.4 ให้คำแนะนำ สนับสนุนการปฏิบัติงานแก่กรรมการเป็นรายบุคคล
  และทั้งคณะโดยเฉพาะกรรมการที่ไม่เป็นผู้บริหาร เพื่อให้ปฏิบัติหน้าที่ได้อย่างถูกต้อง
  รวมถึงเสนอให้กรรมการมีการอบรมสัมมนาตามความเหมาะสม

  2.5 ดูแล ประสานงาน ให้คณะกรรมการและคณะอนุกรรมการได้รับข้อมูล
  เพื่อการพิจารณาและตัดสินใจ รวบรวม
  และกลั่นกรองเอกสารการประชุมคณะกรรมการเพื่อให้สอดคล้องกับหลักการกำกับดูแลกิจการที่ดี
  รวมถึงชี้แนะประเด็นซึ่งคณะกรรมการต้องพิจารณาเสนอต่อประธานกรรมการ

  2.6
  ประสานงานกับประธานกรรมการและกรรมการผู้จัดการในการจัดทำวาระการประชุมคณะกรรมการ

  2.7
  จัดให้มีการรายงานการถือครองหุ้นหรือหลักทรัพย์ของกรรมการให้ถูกต้องตามกฎระเบียบและข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
  และสรุปให้ที่ประชุมกรรมการทราบทุกครั้ง (วาระแจ้งเพื่อทราบ)

  2.8 ดำเนินการอื่นๆ ตามที่คณะกรรมการมอบหมาย

3.  หน้าที่และความรับผิดชอบต่อฝ่ายจัดการ

  3.1 ติดตามให้ฝ่ายจัดการปฏิบัติตามมติและข้อเสนอแนะของคณะกรรมการ

  3.2 ดูแล ติดตามให้ฝ่ายจัดการให้ปฏิบัติตามกฎหมายและข้อบังคับต่างๆ
  ที่เกี่ยวข้องกับกิจการของบริษัท

  3.3 ดูแล ติดตามฝ่ายจัดการให้มีการปฏิบัติตามจริยธรรมทางธุรกิจหรือจรรยาบรรณ
  และการกำกับดูแลกิจการที่ดี

  3.4
  จัดให้มีการรายงานการถือครองหุ้นหรือหลักทรัพย์ของผู้บริหารให้ถูกต้องตามกฎระเบียบและข้อบังคับของสำนักงานคณะกรรมการกำกับหลักทรัพย์และตลาดหลักทรัพย์

4.  หน้าที่และความรับผิดชอบต่อผู้ถือหุ้น

  4.1 ติดต่อสื่อสารและให้ข้อมูลกับผู้ถือหุ้นของบริษัทตามความเหมาะสมอย่างถูกต้องตามกฎระเบียบ

  4.2 ดูแลให้ผู้ถือหุ้นให้ได้รับการปฏิบัติจากบริษัทอย่างเท่าเทียมกัน ด้วยความสะดวกและรวดเร็ว

  4.3 เป็นศูนย์กลางการติดต่อกับสถาบันต่างๆ และนักลงทุนรายย่อย
  โดยเฉพาะอย่างยิ่งในเรื่องที่เกี่ยวข้องกับการกำกับดูแลกิจการที่ดี

5.  อื่นๆ

  5.1 ดูแล กำกับการจัดประชุมผู้ถือหุ้นให้เป็นไปตามที่กฎหมายกำหนด ถูกต้อง และโปร่งใส

  5.2 ประสานงานกับคณะกรรมการและฝ่ายจัดการในการจัดทำวาระการประชุมผู้ถือหุ้น

  5.3 เป็นศูนย์กลางการติดต่อ สื่อสาร ข้อมูล ข่าวสาร ระหว่างคณะกรรมการ ผู้บริหาร ผู้ถือหุ้น
  คณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
  รวมถึงหน่วยงานอื่นๆ ที่เกี่ยวข้อง

การพ้นจากตำแหน่ง

ในกรณีที่เลขานุการบริษัทพ้นจากตำแหน่งหรือไม่อาจปฏิบัติหน้าที่ได้
ให้คณะกรรมการแต่งตั้งเลขานุการบริษัทคนใหม่ภายใน 90
วันนับแต่วันที่เลขานุการบริษัทคนเดิมพ้นจากตำแหน่งหรือไม่อาจปฏิบัติหน้าที่ได้และให้คณะกรรมการมีอำนาจมอบหมายให้กรรมการคนใดคนหนึ่งปฏิบัติหน้าที่แทนเป็นการชั่วคราว
ในช่วงเวลาดังกล่าว

รายชื่อคณะผู้บริหาร

  (ประวัติผู้บริหารเเละรายละเอียด ปรากฏในเอกสารเเนบ)

  -------------------------------------------------------------------------
  ลำดับที่   รายชื่อผู้บริหาร              ตำเเหน่ง
  ------- ------------------------ ----------------------------------------
  1.      ท่านผู้หญิงชนัตถ์ ปิยะอุย        ประธานกิติมศักดิ์/ ที่ปรึกษาคณะกรรมการบริหาร

  2.      นายชนินทธ์ โทณวณิก          กรรมการผู้จัดการ / ประธานเจ้าหน้าที่บริหาร

  3.      นางสินี เธียรประสิทธิ์         กรรมการบริหาร / เลขานุการบริษัท /
                                   รักษาการหัวหน้าฝ่ายปฏิบัติการทางการเงิน

  4.      นายคัมภีร์ สุวรรณรัต          ประธานบริหารฝ่ายการศึกษา

  5.      นางจงกลนี ฉันทวรกิจ         รองประธานฝ่ายบัญชีและการเงินสำนักงานใหญ่

  6.      นางสาววารุณี เอนกฤทธิ์มงคล   รองประธานฝ่ายบัญชีโรงเเรม

  7.      นางสาวอมรา กุลวรเศรษฐ     รองประธานสำนักงานเลขานุการบริษัท

  8.      นายอเล็ก โคลิน วิลลัทส์       ผู้จัดการโรงเเรมดุสิตธานี กรุงเทพ

  9.      นายชัชวาล ศุภชยานนท์        ผู้จัดการโรงเเรมดุสิตธานี พัทยา

  10.     นายออมสิน แม้นจักร          รองประธานฝ่ายกฎหมายและการจัดการ
  -------------------------------------------------------------------------

หมายเหตุ : นายอเล็ก โคลิน วิลลัทส์ ดำรงตำแหน่งผู้จัดการโรงแรมดุสิตธานี กรุงเทพ เมื่อวันที่
11 พฤศจิกายน 2554 แทนนายแดนนี่ แมคคัฟเฟอร์ตี้ส์ ที่สัญญาจ้างครบกำหนดเมื่อวันที่ 1 พฤษภาคม
2554

หน้าที่เเละความรับผิดชอบของกรรมการผู้จัดการ

ด้านการบริหารงาน 

1.  กำหนดเป้าหมาย/(Goal) นโยบาย/(Policy) และแผนงาน/(Business plan)
    ของบริษัท นำเสนอขอความเห็นชอบจากคณะกรรมการ

2.  ควบคุมดูแลการบริหารกิจการให้เป็นไปตามนโยบายและแผนงาน และงบประมาณที่ได้รับอนุมัติ
    จากคณะกรรมการ และ/หรือ คณะกรรมการบริหารของบริษัท เพื่อให้บรรลุเป้าหมายที่วางไว้
    โดยสามารถเพิ่ม Shareholders value ทำให้กำไรสุทธิต่อหุ้นสูงขึ้น

3.  เป็นผู้รับมอบอำนาจของบริษัทให้เป็นไปตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่ง มติที่ประชุมผู้ถือหุ้น และ/หรือ มติที่ประชุมคณะกรรมการบริษัท และ/หรือ
    คณะกรรมการบริหารของบริษัททุกประการ

4.  ประชุมกับฝ่ายบริหารเพื่อติดตามผลงานอย่างน้อยเดือนละครั้ง

5.  ร่วมแก้ไขปัญหา และ/หรือ ให้ข้อเสนอแนะกับฝ่ายบริหารหากการประเมินผลของแต่ละเดือน
    ไม่เป็นไปตามเป้าหมาย

6.  บริหารงานภายใต้การกำกับดูแลกิจการที่ดี
    ตามหลักการการกำกับดูแลกิจการที่ดีของตลาดหลักทรัพย์แห่งประเทศไทย

ด้านบัญชี และการเงิน

1.  กำหนดนโยบายและแผนงานทางการเงินของบริษัทร่วมกับ CFO ตามความเหมาะสม และดูแล
    ให้มีการปฏิบัติตามแผน

2.  กำหนดให้ฝ่ายบัญชีมีระบบบัญชี และรายงานทางการเงินที่ถูกต้องและครบถ้วน

3.  กำหนดให้ CFO
    มีการจัดทำการวิเคราะห์ทางการเงินเพื่อใช้ในการประเมินผลการดำเนินกิจการ

4.  จัดให้มีระบบการควบคุมภายใน การประเมินความเสี่ยง
    การจัดการเพื่อลดความเสี่ยงที่ชัดเจนและถูกต้อง

5.  พิจารณางบประมาณรายได้ ค่าใช้จ่าย ประจำปี
    และงบประมาณการปรับปรุงตกแต่งโรงแรมร่วมกับ CFO
    และนำเสนอคณะกรรมการบริษัทเพื่ออนุมัติ

6.  พิจารณารายละเอียดและอนุมัติการซื้อสินทรัพย์ การปรับปรุงตกแต่งโรงแรมตามงบประมาณ
    ที่คณะกรรมการได้อนุมัติแล้ว

7.  พิจารณาการซื้อสินทรัพย์ที่เกินวงเงินงบประมาณที่คณะกรรมการได้อนุมัติไว้แล้วแต่ไม่เกิน
    ร้อยละ 10 ของวงเงินที่ได้รับอนุมัติ และนำเสนอคณะกรรมการอนุมัติเพิ่มเติม

8.  อนุมัติค่าใช้จ่ายในการดำเนินกิจการโดยตรงในส่วนที่เกิน 1 ล้านบาท แต่ไม่เกิน 10 ล้านบาท
    ร่วมกับ CFO

9.  อนุมัติค่าใช้จ่ายที่ไม่เกี่ยวกับการดำเนินกิจการโดยตรงในส่วนที่เกิน 1 แสนบาท แต่ไม่เกิน 5
    ล้านบาทร่วมกับ CFO

10. อนุมัติการซื้อสินทรัพย์และค่าใช้จ่ายซ่อมแซมบำรุงรักษาร่วมกับ CFO ในกรณีฉุกเฉินเร่งด่วน
    ในวงเงินที่ไม่เกิน 10 ล้านบาทต่อปี

11. พิจารณาโครงการงบประมาณการลงทุน ผลตอบแทนการลงทุน
    การป้องกันความเสี่ยงโดยประสานงานกับ CFO เพื่อดูความเป็นไปได้ของโครงการ
    ทั้งนี้ต้องมีผลตอบแทนคุ้มค่าต่อการลงทุน

12. ควบคุมดูแลและปฏิบัติตามกฎหมายบริษัทมหาชน กฎข้อบังคับของตลาดหลักทรัพย์ฯ
    และกฎข้อบังคับอื่นๆ ตามประกาศที่เกี่ยวข้อง

13. ร่วมกับ CFO
    ในการควบคุมดูแลรายได้และค่าใช้จ่ายให้เป็นไปตามงบประมาณที่ได้รับอนุมัติจากคณะกรรมการ

ด้านการจัดซื้อ

1.  กำหนดนโยบายและขั้นตอนการจัดซื้ออย่างรัดกุม และโปร่งใส
    โดยจะต้องจัดให้มีการประกวดราคา การเทียบราคา
    โดยมีคณะกรรมการจากหลายฝ่ายเข้าร่วมเปิดซอง หรือต่อรองราคา

2.  ควบคุมดูแลและตรวจสอบให้ปฏิบัติตามขั้นตอนที่กำหนดไว้

ด้านบุคลากร

1.  คัดเลือกบุคลากรระดับผู้บริหารโดยให้มีคุณสมบัติและความสามารถที่เหมาะสมกับตำแหน่ง

2.  จัดสายงานการบริหารที่เหมาะสม กำหนดผู้รับผิดชอบ
    และหน้าที่ความรับผิดชอบขององค์กรอย่างชัดเจน

3.  สร้างวิสัยทัศน์ของการเป็นผู้นำให้ฝ่ายบริหารทุกระดับ

4.  วางนโยบายการพัฒนาบุคลากรให้มีประสิทธิภาพ

5.  จัดให้มีข้อบังคับพนักงานที่สอดคล้องกับกฎหมายแรงงานและสวัสดิการสังคม

6.  พิจารณาเลื่อนขั้น เลื่อนตำแหน่ง ของพนักงานระดับบริหาร

7.  พิจารณาเรื่องการเลิกจ้างพนักงานระดับบริหาร
    โดยนำเสนอคณะกรรมการบริหารพิจารณาอีกครั้ง

8.  จัดให้มีจรรยาบรรณของผู้บริหาร และควบคุมดูแลให้มีการปฏิบัติตาม

นโยบายการตลาด

1.  กำหนดนโยบายและวางกลยุทธ์การตลาดของบริษัทล่วงหน้าทุกปี

2.  ตั้งเป้าหมายในการทำยอดขายประจำปี

3.  กำหนดนโยบายในการส่งเสริมการขาย การโฆษณา และประชาสัมพันธ์ของบริษัท
    กับหน่วยราชการและเอกชนทั้งภายในและภายนอกประเทศ

4.  กำหนดให้มีการวิเคราะห์การแข่งขันเพื่อหาส่วนแบ่งการตลาด

5.  กำหนดให้มีการหาช่องทางในการตลาดใหม่ เพื่อขยายตลาดให้มากขึ้น

6.  ทำวิจัยการตลาดพฤติกรรมของผู้บริโภคเพื่อนำมาประเมินผลแก้ไขข้อบกพร่อง
    เพื่อสนองความต้องการของผู้บริโภคอย่างเหมาะสมและถูกต้อง

7.  ประสานงานกับหน่วยราชการในการมีส่วนร่วมในการช่วยสังคมเพื่อสร้างภาพลักษณ์ของบริษัท

เทคโนโลยีสารสนเทศ (Information Technologies)

1.  กำหนดนโยบายให้มีการศึกษาถึงเทคโนโลยีใหม่ๆ
    หรือพัฒนาเทคโนโลยีที่มีอยู่แล้วให้มีประสิทธิภาพในการทำงาน
    และบริการกับลูกค้าได้รวดเร็วเพื่อเพิ่มรายได้ให้กับบริษัท

2.  กำหนดให้มีการใช้เทคโนโลยีสารสนเทศภายในองค์กรอย่างถูกต้องตามกฎหมาย

1.  เรื่องอื่นๆ

    1.  พิจารณาโครงการลงทุน และ/หรือ ขยายกิจการของบริษัท
        และนำเสนอคณะกรรมการบริษัทเพื่ออนุมัติ

    2.  ดำเนินการตามที่คณะกรรมการมอบหมาย

อย่างไรก็ดี อำนาจของกรรมการผู้จัดการจะไม่รวมถึงรายการใดที่อาจมีความขัดแย้งหรือรายการใด
ที่กรรมการผู้จัดการหรือบุคคลที่เกี่ยวโยงกันกับกรรมการผู้จัดการมีส่วนได้เสียหรือผลประโยชน์ในลักษณะอื่นใดขัดแย้งกับบริษัทหรือบริษัทย่อย
ตามกฎเกณฑ์ของตลาดหลักทรัพย์แห่งประเทศไทย ซึ่งการอนุมัติรายการ
ในลักษณะดังกล่าวจะต้องเสนอต่อที่ประชุมคณะกรรมการ และ/หรือ
ที่ประชุมผู้ถือหุ้นเพื่อพิจารณาและอนุมัติรายการดังกล่าวตามข้อบังคับของบริษัทหรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติของบริษัทที่คณะกรรมการกำหนดกรอบการพิจารณาไว้ชัดเจนแล้ว

8.2 การสรรหากรรมการและผู้บริหาร

คณะกรรมการได้แต่งตั้งคณะกรรมการสรรหา เพื่อพิจารณาสรรหาคณะกรรมการบริหาร
และผู้บริหารระดับสูงตั้งแต่ผู้จัดการโรงแรมขึ้นไป
โดยพิจารณาตามหลักการและนโยบายที่เชื่อมโยงกับผลประกอบการบริษัทและผลการดำเนินงานของผู้บริหารแต่ละท่าน

8.3 ค่าตอบเเทนกรรมการเเละผู้บริหาร

บริษัทได้กำหนดนโยบายค่าตอบเเทนกรรมการที่เป็นธรรมเเละสมเหตุสมผล มีคณะกรรมการพิจารณา
ค่าตอบเเทนทำหน้าที่ทบทวน โดยพิจารณาถึงความเหมาะสม เเละสอดคล้องกับภาระความรับผิดชอบ
ของกรรมการ สถานะทางการเงินของบริษัทเเละเปรียบเทียบกับบริษัทในกลุ่มธุรกิจระดับเดียวกัน
โดยกำหนด ค่าตอบเเทนประจำปี 2554 ดังนี้

1.  ค่าตอบเเทนการประชุม

  ค่าตอบแทนกรรมการ ได้แก่

-   ค่าตอบเเทนรายเดือน ประธานกรรมการ เดือนละ 15,000 บาท เเละ กรรมการท่านอื่น
    เดือนละ 10,000 บาท

-   ค่าตอบเเทนรายครั้ง ประธานกรรมการ ครั้งละ 20,000 บาท เเละ กรรมการท่านอื่น
    ครั้งละ 15,000 บาท

  ค่าตอบเเทนคณะอนุกรรมการ ได้เเก่

  - คณะกรรมการตรวจสอบ กำหนดค่าตอบเเทนรายเดือน ประธานกรรมการตรวจสอบ เดือนละ
  30,000 บาท และกรรมการท่านอื่น เดือนละ 20,000 บาท

  - คณะกรรมการสรรหา เเละคณะกรรมการพิจารณาค่าตอบเเทน กำหนดค่าตอบเเทนรายครั้ง

  ประธานกรรมการ ครั้งละ 10,000 บาท และกรรมการท่านอื่น ครั้งละ 7,500 บาท

2.  ค่าตอบเเทนประจำปี ค่าตอบแทนคณะกรรมการประจำปีอนุมัติโดยที่ประชุมสามัญผู้ถือหุ้น

ทั้งนี้ ในปี 2554 สรุปค่าตอบเเทนที่กรรมการได้รับเป็นรายบุคคล มีรายละเอียดดังนี้

* รวมคณะกรรมการตรวจสอบ คณะกรรมการสรรหา คณะกรรมการพิจารณาค่าตอบเเทน
เเละคณะกรรมการบริหาร

1.  ค่าตอบเเทนกรรมการ

  ---------------------------- ---------------------- --------------------
  ค่าตอบเเทน*                   จำนวนเงิน (บาท)         

                               ปี 2553                 ปี 2554

  ค่าตอบเเทนรายเดือนเเละรายครั้ง   3,952,500              3,762,500

  ค่าตอบเเทนรายปี                -                      424,800

  รวม                          3,952,500              4,187,300
  ---------------------------- ---------------------- --------------------

*ไม่รวมค่าตอบเเทนที่ปรึกษาคณะกรรมการ

นอกจากนี้ยังมีวงเงินสำหรับใช้เป็นค่ารับรองท่านละ 120,000 บาทต่อปี โดยในปี 2554
ค่ารับรองที่

กรรมการทุกท่านใช้ไปจริงมีจำนวน 975,334 บาท

2.  ค่าตอบเเทนผู้บริหาร

+---------------------+------------------------+----------------------+
| รายละเอียด           | จำนวนเงิน (ล้านบาท)      |                      |
+---------------------+------------------------+----------------------+
|                     | ปี 2553                 | ปี 2554               |
+---------------------+------------------------+----------------------+
| เงินเดือนเเละโบนัส     | 40.00                  | 35.37                |
|                     |                        |                      |
| ค่าสวัสดิการอื่น         | 2.30                   | 7.18                 |
+---------------------+------------------------+----------------------+
| รวม                 | 42.30                  | 42.55                |
+---------------------+------------------------+----------------------+

8.4 การกำกับดูแลกิจการ

คณะกรรมการบริษัท
มีเจตนารมณ์ที่มุ่งมั่นดำเนินธุรกิจภายใต้หลักการกำกับดูเเลกิจการที่ดีตามหลักเกณฑ์การกำกับดูเเลกิจการที่ดีเเละระเบียบปฏิบัติของคณะกรรมการกำกับหลักทรัพย์เเละตลาดหลักทรัพย์
และแนวทางปฏิบัติภายในองค์กรดังนี้

1.  นโยบายเกี่ยวกับการกำกับดูแลกิจการ

คณะกรรมการบริษัท ตระหนักถึงความสำคัญของการกำกับดูแลกิจการที่ดี
ซึ่งจำเป็นต่อการดำเนินธุรกิจให้มีการเจริญเติบโตที่ยั่งยืน เพิ่มความโปร่งใส
ขีดความสามารถในการแข่งขันของกิจการ และสร้างความเชื่อมั่นให้แก่ผู้ถือหุ้น
นักลงทุนและผู้เกี่ยวข้องทุกฝ่าย

บริษัทจึงกำหนดนโยบายสนับสนุนการกำกับดูแลกิจการที่ดี โดยครอบคลุมหลักสำคัญดังนี้

-   การปฏิบัตต่อผู้ถือหุ้นและผู้มีส่วนได้เสียอย่างเท่าเทียม และเป็นธรรม

-   การดำเนินงานด้วยความโปร่งใส
    ตรวจสอบได้และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   คณะกรรมการบริหารงานด้วยความรอบคอบและระมัดระวัง รับผิดชอบต่อการปฏิบัติหน้าที่อย่าง
    เต็มความสามารถโดยก่อให้เกิดผลประโยชน์สูงสุดต่อผู้ถือหุ้น ดูแลไม่ให้เกิดความขัดแย้ง
    ทางผลประโยชน์ และรับผิดชอบต่อการตัดสินใจ และการกระทำของตนเอง

-   การดำเนินธุรกิจโดยคำนึงถึงความเสี่ยงอยู่เสมอ
    โดยมีระบบการประเมินและบริหารความเสี่ยง ซึ่งได้วางรูปแบบและปรับปรุงอย่างต่อเนื่อง

-   บริษัทได้ประกาศจริยธรรมทางธุรกิจให้กรรมการ และพนักงานถือปฏิบัติในปี 2547

2.  สิทธิของผู้ถือหุ้น

ในปี 2554 บริษัทมีการประชุมสามัญผู้ถือหุ้น 1 ครั้ง
หากมีเหตุการณ์ในระหว่างปีที่มีความจำเป็นจะต้องแจ้งให้ผู้ถือหุ้นทราบและขอมติจากที่ประชุมผู้ถือหุ้นจึงจะให้มีการประชุมวิสามัญผู้ถือหุ้น
แต่หากบริษัท เข้าทำรายการใดๆ หรือมีเหตุการณ์ใดๆ
ที่ไม่เข้าหลักเกณฑ์การขอมติจากที่ประชุมผู้ถือหุ้น บริษัทจะแจ้งให้ ผู้ถือหุ้นเเละนักลงทุนอื่น ๆ
ทราบผ่านตลาดหลักทรัพย์แห่งประเทศไทย

ในการประชุมผู้ถือหุ้น บริษัทได้จัดการประชุมที่โรงเเรมดุสิตธานี กรุงเทพ
อันเป็นสถานที่ตั้งของบริษัท เเละได้จัดส่งหนังสือเชิญประชุม
พร้อมทั้งข้อมูลประกอบการประชุมตามวาะต่างๆ ให้ผู้ถือหุ้นทราบล่วงหน้า ก่อน 14 วัน
โดยแต่ละวาระมีความเห็นของคณะกรรมการประกอบ
บริษัทจัดให้มีการบันทึกการประชุมผู้ถือหุ้นอย่างถูกต้องให้แล้วเสร็จภายในเวลา 2 สัปดาห์
เพื่อให้ผู้ถือหุ้นสามารถตรวจสอบได้ บริษัทได้เพิ่มทางเลือกให้
ผู้ถือหุ้นที่ไม่สามารถเข้าร่วมประชุมด้วยตัวเอง
สามารถมอบอำนาจให้ผู้อื่นเป็นผู้เข้าประชุมเเละลงมติแทนได้

บริษัทเปิดโอกาสให้ผู้ถือหุ้นเสนอวาระการประชุมหรือเสนอชื่อบุคคลเพื่อรับการสรรหาเป็นกรรมการ
และการส่งคำถามล่วงหน้าเกี่ยวกับวาระการประชุมผู้ถือหุ้นโดยวาระและชื่อบุคคลเพื่อรับการสรรหาเป็นกรรมการที่ผ่านการเสนอจากผู้ถือหุ้นนั้น
เลขานุการบริษัทจะพิจารณากลั่นกรองเบื้องต้นก่อน
หากเห็นว่าเหมาะสมจะเสนอให้คณะกรรมการพิจารณา
หากคณะกรรมการพิจารณาแล้วเห็นว่าควรบรรจุเป็นวาระ การประชุมผู้ถือหุ้น
บริษัทจะกำหนดวาระไว้ในหนังสือเชิญประชุม และระบุว่าเป็นเรื่องที่เสนอโดยผู้ถือหุ้น อย่างไรก็ตาม
หากคณะกรรมการพิจารณาแล้วเห็นว่า ไม่สมควรบรรจุเป็นวาระการประชุม บริษัทจะแจ้งให้
ผู้ถือหุ้นทราบในการประชุมผู้ถือหุ้น พร้อมเหตุผลในการปฏิเสธการบรรจุเรื่องดังกล่าว

สำหรับการประชุมสามัญผู้ถือหุ้นประจำปี 2555 ผู้ถือหุ้นสามารถเสนอเรื่องดังกล่าวโดยทำหนังสือ
ถึงเลขานุการบริษัทได้ตั้งแต่วันที่ 1 ตุลาคม 2554 ถึง 31 ธันวาคม 2554
ซึ่งได้ประกาศในเว๊บไซต์ของ ตลาดหลักทรัพย์แห่งประเทศไทยและเว๊บไซต์ของบริษัทแล้ว
อย่างไรก็ตาม ไม่มีผู้ถือหุ้นเสนอวาระการประชุมหรือเสนอชื่อบุคคลเพื่อรับการสรรหาเป็นกรรมการ
และการส่งคำถามล่วงหน้าเกี่ยวกับวาระการประชุมผู้ถือหุ้น

3.  สิทธิของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่ม ทั้งภายในเเละภายนอก ตั้งเเต่ ลูกค้า ผู้ถือหุ้น
เเละพนักงาน รวมถึงความรับผิดชอบต่อสังคมโดยมีรายละเอียดดังนี้

-   พนักงาน บริษัทปฏิบัติกับพนักงานอย่างเท่าเทียมเป็นธรรมและให้ค่าตอบแทนที่เหมาะสม
    หากพนักงานมีเรื่องที่ต้องการร้องเรียน บริษัทได้ตั้งกล่องรับเรื่องไว้ให้

-   เจ้าหนี้ บริษัทปฏิบัติตามสัญญาและเงื่อนไขทางการค้า

-   ลูกค้า บริษัทตระหนักดีว่าลูกค้านำมาซึ่งรายได้ให้กับบริษัท
    จึงเอาใจใส่ต่อการให้บริการลูกค้ารวมทั้งการรับผิดชอบต่อลูกค้า ไม่เอาเปรียบลูกค้า
    และรักษาความลับของลูกค้า หากมีข้อร้องเรียนจากลูกค้าจะรีบดำเนินการโดยเร็วที่สุด

-   คู่แข่ง บริษัทประพฤติตามกรอบกติกาการแข่งขันที่ดี รักษาบรรทัดฐานของข้อพึงปฏิบัติ
    ในการแข่งขัน หลีกเลี่ยงวิธีไม่สุจริตเพื่อทำลายคู่แข่ง

-   ชุมชน มีความรับผิดชอบต่อสภาพแวดล้อมของชุมชนและสังคม

-   ผู้ถือหุ้น บริษัทตระหนักถึงความรับผิดชอบต่อผู้ถือหุ้น โดยบริหารงานเพื่อความโปร่งใส
    และให้ผู้ถือหุ้นได้รับผลตอบแทนสูงสุด

ทั้งนี้ บริษัทได้ปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง เพื่อให้สิทธิของ
ผู้มีส่วนได้เสียเหล่านี้ได้รับการดูแลอย่างดี บริษัทตระหนักถึงแรงสนับสนุนจากผู้มีส่วนได้เสียต่างๆ
ที่จะ สร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นเป้าหมายในระยะยาวของบริษัท

4.  การประชุมผู้ถือหุ้น

คณะกรรมการให้ความสำคัญต่อการประชุมผู้ถือหุ้นโดยปกติ ในการประชุมผู้ถือหุ้นจะมีกรรมการมา
เข้าร่วมประชุมผู้ถือหุ้นมากกว่าร้อยละ 80 ของจำนวนกรรมการทั้งหมด
ในการประชุมจะกำหนดเวลาไว้อย่างเหมาะสมตามวาระการประชุม
ประธานกรรมการตรวจสอบมีหน้าที่ต้องเข้าร่วมประชุมทุกครั้ง
มีประธานกรรมการเป็นประธานในที่ประชุม โดยเเจ้งรายละเอียดขององค์ประชุม
อธิบายวิธีการลงคะเเนน การนับคะเเนน การใช้บัตรลงคะเเนน
เเละเปิดเผยผลการนับคะเเนนในเเต่ละวาระอย่างชัดเจน
รวมทั้งเปิดโอกาสให้ผู้ถือหุ้นมีสิทธิเท่าเทียมกันในการตรวจสอบ การดำเนินงานของบริษัท สอบถาม
แสดงความคิดเห็นและข้อเสนอแนะต่างๆ อย่างเหมาะสม เเละพอเพียง

ในการประชุมสามัญผู้ถือหุ้นประจำปี 2554 มีกรรมการบริษัทเข้าร่วมประชุม รวม 8 ท่าน
จากจำนวนกรรมการทั้งหมด 11 ท่าน ทั้งนี้กรรมการ 3 ท่าน ติดภารกิจสำคัญ
จึงไม่สามารถเข้าร่วมประชุมได้ บริษัทจัดส่งรายงานการประชุม ผู้ถือหุ้น
ซึ่งจดบันทึกรายงานการประชุม เเละการออกเสียง
รวมทั้งข้อซักถามของผู้ถือหุ้นในเเต่ละวาระอย่างละเอียด และนำส่งให้ตลาดหลักทรัพย์ฯ
ภายในเวลาที่กำหนด รวมถึงเผยเเพร่รายงานในเว็บไซต์ของบริษัทที่ www.dusit.com

5.  ภาวะผู้นำและวิสัยทัศน์

คณะกรรมการจะเป็นผู้พิจารณาและให้ความเห็นชอบต่อวิสัยทัศน์ ภารกิจ กลยุทธ์ เป้าหมายแผนธุรกิจ
การลงทุน และงบประมาณของบริษัทตามที่ฝ่ายจัดการเสนอมา
ตลอดจนกำกับดูแลให้เป็นไปตามแผนธุรกิจ
และงบประมาณที่กำหนดไว้อย่างมีประสิทธิภาพและประสิทธิผล เพื่อให้บริษัทมีกำไร
และผลตอบแทนสูงสุด แก่ผู้ถือหุ้น ซึ่งเป็นหน้าที่คณะกรรมการ

คณะกรรมการจัดให้บริษัทมีระบบควบคุมภายใน การตรวจสอบภายใน
และมาตรการบริหารความเสี่ยง
รวมทั้งมอบหมายให้คณะกรรมการตรวจสอบเป็นผู้ดูแลในเรื่องดังกล่าว
และต้องรายงานให้คณะกรรมการบริษัททราบ คณะกรรมการเป็นผู้พิจารณากำหนด
และแยกบทบาทหน้าที่ และความรับผิดชอบระหว่างคณะกรรมการ อนุกรรมการ คณะกรรมการบริหาร
และฝ่ายจัดการ อย่างชัดเจน

6.  ความขัดแย้งทางผลประโยชน์

เพื่อป้องกันความขัดแย้งทางผลประโยชน์ คณะกรรมการกำหนดนโยบายและขั้นตอนการอนุมัติรายการ
ที่เกี่ยวโยงกันไว้เป็นลายลักษณ์อักษร
รวมทั้งวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
ดังนี้

-   รายการที่อาจมีความขัดแย้งทางผลประโยชน์
    ได้กำหนดมาตรการให้ผู้เกี่ยวข้องรายงานรายการที่มีความขัดแย้งทางผลประโยชน์
    และให้พิจารณาความเหมาะสมอย่างรอบคอบทุกครั้ง
    รวมทั้งปฏิบัติตามหลักเกณฑ์ของตลาดหลักทรัพย์ฯ
    โดยให้มีราคาและเงื่อนไขเสมือนทำรายการกับบุคคลภายนอกและมีการเปิดเผยรายละเอียด
    มูลค่ารายการ คู่สัญญา เหตุผล ความจำเป็นไว้ในรายงานประจำปี และแบบ 56-1

-   มีการดูแลเรื่องการใช้ข้อมูลภายใน
    ห้ามไม่ให้ผู้บริหารหรือหน่วยงานที่ทราบข้อมูลภายในนำข้อมูลดังกล่าว
    ไปเปิดเผยแก่บุคคลภายนอกที่ไม่เกี่ยวข้อง
    และไม่นำข้อมูลดังกล่าวมาใช้ประโยชน์ในการซื้อขายหลักทรัพย์
    เเละห้ามซื้อขายหลักทรัพย์ของบริษัทในช่วง 1 เดือนก่อนการเปิดเผยงบการเงินต่อสาธารณชน
    หากฝ่าฝืน ถือว่าเป็นการกระทำผิดต่อกฎระเบียบของบริษัท

-   กำหนดให้ผู้บริหารรายงานการเปลี่ยนแปลงการถือหลักทรัพย์ต่อ ก.ล.ต. และตลาดหลักทรัพย์ฯ
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ 2535

7.  จริยธรรมทางธุรกิจ

บริษัทได้จัดทำข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้เกี่ยวข้องยึดถือปฏิบัติ โดยผ่านการอนุมัติจากคณะกรรมการบริษัท และประกาศใช้ในปี 2546
มีหัวข้อหลักปฏิบัติ ดังนี้

1.  หลักการพื้นฐาน เช่น

    -   ดำเนินธุรกิจโดยคำนึงถึงประสิทธิภาพ ประสิทธิผล ความโปร่งใส

    -   ปรับปรุงการบริหารจัดการกระบวนการ และการปฏิบัติการต่างๆ ให้ดียิ่งขึ้นอย่างต่อเนื่อง

    -   ปฏิบัติตามกฎหมาย มาตรฐาน
        และข้อปฏิบัติที่ดีเกี่ยวกับการดำเนินธุรกิจและการเปิดเผยข้อมูลทางการเงิน

    -   รับผิดชอบต่อสังคมเเละสิ่งแวดล้อม สนับสนุนการพัฒนาที่ยั่งยืนโดยเข้าไปมีส่วนร่วม
        ตามสถานภาพของบริษัท

2.  ความรับผิดชอบของผู้บริหารต่อผู้ถือหุ้น

3.  ความรับผิดชอบของผู้บริหารต่อลูกค้า

4.  ความรับผิดชอบของผู้บริหารต่อพนักงาน

5.  ความรับผิดชอบของผู้บริหารต่อคู่ค้าและเจ้าหนี้

6.  ความรับผิดชอบของผู้บริหารต่อการแข่งขันทางการค้า

7.  ความรับผิดชอบของผู้บริหารต่อสังคมส่วนรวม

8.  ความรับผิดชอบของพนักงานต่อบริษัท

โดยฝ่ายทรัพยากรบุคคลส่วนกลาง และส่วนสาขาของบริษัท
เป็นผู้ติดต่อสื่อสารกับพนักงานอย่างสม่ำเสมอและติดตามผลการปฏิบัติงานดังกล่าวเป็นประจำ
รวมถึงกำหนดบทลงโทษ

8.  การถ่วงดุลของกรรมการที่ไม่เป็นผู้บริหาร

ปัจจุบันคณะกรรมการบริษัทมีจำนวน 11 ท่าน ตามรายละเอียดที่รายงานไว้ในโครงสร้างการจัดการ

กรรมการที่เป็นผู้บริหาร 3 ท่าน ประกอบด้วย

1.  ท่านผู้หญิงชนัตถ์ ปิยะอุย

2.  นายชนินทธ์ โทณวณิก

3.  นางสินี เธียรประสิทธิ์

  กรรมการที่ไม่ได้เป็นผู้บริหาร 4 ท่านประกอบด้วย

1.  นายชาตรี โสภณพนิช

2.  ร.ต.ท.ฉัตรชัย บุณยะอนันต์

3.  นางวรางค์ ไชยวรรณ

4.  นายเค็นเน็ท กอศิริโสภณ

  กรรมการอิสระ 4 ท่าน ประกอบด้วย

1.  ศาสตราจารย์หิรัญ รดีศรี

2.  ศาสตราจารย์สรรเสริญ ไกรจิตติ

3.  นายศักดิ์ เกี่ยวการค้า

4.  นายสรดิษ วิญญรัตน์

คณะกรรมการเห็นความสำคัญและประโยชน์ของกรรมการอิสระโดยจัดให้มีกรรมการอิสระจำนวน 4
ท่าน (ไม่น้อยกว่า 1 ใน 3)

9.  การรวมหรือแยกตำแหน่ง

ปัจจุบัน ประธานกรรมการบริษัท ได้แก่ นายชาตรี โสภณพนิช ส่วนกรรมการผู้จัดการคือ นายชนินทธ์
โทณวณิก ซึ่งเป็นคนละบุคคลกัน

10. ค่าตอบแทนกรรมการและผู้บริหาร

  รายงานไว้ในเรื่องค่าตอบแทนกรรมการและผู้บริหาร

11. การประชุมคณะกรรมการ

ในปี 2554 คณะกรรมการมีการประชุม 9 ครั้ง
โดยประชุมรับรองงบการเงินประจำไตรมาสและงบการเงินประจำปี 4 ครั้ง และเรื่องอื่นๆ อีก 5
ครั้ง มีการกำหนดวาระชัดเจนล่วงหน้า หากมีวาระพิจารณาเรื่องพิเศษ
นอกเหนือจากที่กำหนดล่วงหน้าจะเรียกประชุมเป็นครั้งๆ ไป
เลขานุการบริษัทจะจัดส่งหนังสือเชิญประชุม พร้อมวาระการประชุมก่อนการประชุมล่วงหน้า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอ ก่อนเข้าร่วมประชุม
การประชุมแต่ละครั้งใช้เวลาประมาณ 3 ชั่วโมง มีการจดบันทึการประชุมเป็นลายลักษณ์อักษร
ที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

ในปี 2554 การเข้าประชุมของกรรมการเเต่ละท่าน สรุปได้ดังนี้

  ------------------------------------------------------------------------
  ลำดับที่      รายชื่อคณะกรรมการ                 วาระ (ปี)    การเข้าร่วมประชุม
  ---------- ------------------------------- ----------- -----------------
  1.         ท่านผู้หญิงชนัตถ์ ปิยะอุย               3           6 / 9

  2.         นายชาตรี โสภณพนิช                 3           8 / 9

  3.         ร.ต.ท.ฉัตรชัย บุณยะอนันต์            3           8 / 9

  4.         นางวรางค์ ไชยวรรณ                3           8 / 9

  5.         นายเค็นเน็ท กอศิริโสภณ              3           3 / 9

  6.         นายชนินทธ์ โทณวณิก                 3           9 / 9

  7.         นางสินี เธียรประสิทธิ์                3           9 / 9

  8.         ศาสตราจารย์หิรัญ รดีศรี              3           9 / 9

  9.         ศาสตราจารย์สรรเสริญ ไกรจิตติ        3           6 / 9

  10.        นายศักดิ์ เกี่ยวการค้า                3           8 / 9

  11.        นายสรดิษ วิญญรัตน์                  3           8 / 9
  ------------------------------------------------------------------------

12. คณะอนุกรรมการ

รายงานไว้ในเรื่องโครงสร้างการจัดการ

13. ระบบการควบคุมและการตรวจสอบภายใน

บริษัทได้กำหนดภาระหน้าที่
อำนาจการดำเนินการของผู้ปฏิบัติหน้าที่ไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทมีฝ่ายตรวจสอบภายในทำหน้าที่ตรวจสอบการปฏิบัติงานและกิจกรรมทางการเงินสำคัญของ
บริษัทว่าได้ดำเนินตามแนวทางที่กำหนดและมีประสิทธิภาพ รวมถึงตรวจสอบการบริหาร
(Management Audit) การปฏิบัติตามกฎหมายและข้อกำหนดที่เกี่ยวข้องกับบริษัท (Compliance
Control) เพื่อให้หน่วยงานตรวจสอบภายในมีความเป็นอิสระ
สามารถตรวจสอบและถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบเเละจะได้รับการประเมินผลงาน
จากคณะกรรมการตรวจสอบ

14. การบริหารความเสี่ยง

บริษัทได้ตระหนักถึงความสำคัญของการบริหารความเสี่ยง
และได้เริ่มศึกษากรอบการบริหารความเสี่ยงและดำเนินการตามกระบวนการบริหารความเสี่ยงตั้งแต่ปี
2548 รวมทั้งได้กำหนดเป็นนโยบายการบริหารความเสี่ยงเพื่อปรับใช้ทั้งองค์กร
และจัดทำคู่มือการบริหารความเสี่ยงเพื่อให้ทุกหน่วยงานนำไปใช้เป็นเเนวทางในการจัดการบริหารความเสี่ยงต่อไป

นอกจากนี้ บริษัทได้จัดตั้งแผนกบริหารความเสี่ยง และคณะกรรมการบริหารความเสี่ยง ตั้งแต่ต้นปี
2549 เพื่อทำหน้าที่บริหารความเสี่ยงในภาพรวมให้เกิดประสิทธิภาพสูงสุด
โดยการพิจารณาปัจจัยความเสี่ยง ทั้งทางด้านกลยุทธ์ (Strategic Risk) ด้านการปฏิบัติงาน
(Operation Risks) ด้านการเงิน (Financial Risks)
และด้านทางการปฏิบัติตามกฎระเบียบ (Compliance Risk) ทั้งนี้
แผนกบริหารความเสี่ยงได้จัดทำรายงานการบริหาร
ความเสี่ยงและนำเสนอผลความคืบหน้าการบริหารความเสี่ยงต่อที่ประชุมคณะกรรมการบริหารความเสี่ยง

ในช่วงปี 2554 ที่ผ่านมา
แผนกบริหารความเสี่ยงได้ดำเนินการบริหารความเสี่ยงสำหรับโรงแรมที่บริษัทเป็นเจ้าของและโรงแรมที่บริษัทรับบริหารที่ตั้งอยู่ในประเทศครบทั้งหมดแล้ว

และหลังจากที่ได้ดำเนินการบริหารความเสี่ยงกับโรงแรม บริษัทย่อย และวิทยาลัยดุสิตธานีแล้ว
แผนกบริหารความเสี่ยงอยู่ระหว่างการทบทวน ติดตาม
และวัดผลสัมฤทธิ์ของการบริหารความเสี่ยงทั้งในระดับบริษัท ระดับโรงแรมและบริษัทย่อย
ซึ่งดำเนินการอย่างต่อเนื่องมาโดยตลอด

นอกจากนี้
แผนกบริหารความเสี่ยงยังได้จัดฝึกอบรมเกี่ยวกับการบริหารความเสี่ยงสำหรับพนักงานระดับหัวหน้างานในโรงแรมต่างๆ
ทั้งนี้ เพื่อให้สอดคล้องกับแนวคิดและนโยบายการบริหารความเสี่ยงทั่วทั้งองค์กร

15. รายงานคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย และสารสนเทศ
ทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป ในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
มีคณะกรรมการตรวจสอบทำหน้าที่สอบทานรายงานทางการเงิน ระบบควบคุมภายใน
ความเห็นของคณะกรรมการตรวจสอบปรากฏในรายงานประจำปี

คณะกรรมการบริษัทได้จัดระบบการควบคุมภายในให้ดำเนินงานอย่างมีประสิทธิผล เพื่อให้มั่นใจว่า
การบันทึกข้อมูลทางการบัญชีมีความถูกต้อง ครบถ้วน และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันการทุจริตหรือการดำเนินการที่ผิดปกติอย่างมีสาระสำคัญ

บริษัทกำหนดให้กรรมการรายงานการซื้อขาย และ/หรือ การถือครองหลักทรัพย์ของบริษัททุกครั้งที่มี
การเปลี่ยนแปลง เพื่อรายงานต่อที่ประชุมคณะกรรมการ
แต่ด้วยการถือครองหลักทรัพย์ของกรรมการไม่ค่อย มีการเปลี่ยนแปลง
จึงได้สรุปเรื่องดังกล่าวรายงานต่อที่ประชุมคณะกรรมการเป็นรายปี โดยรายงานใน
เดือนกุมภาพันธ์ของทุกปี ซึ่งเป็นการประชุมครั้งแรกในรอบปีของคณะกรรมการ

บริษัทได้กำหนดให้กรรมการรายงานส่วนได้เสียของกรรมการทุกวันที่ 31 ธันวาคม ของทุกปี
และได้ส่งสำเนารายงานส่วนได้เสียดังกล่าวให้แก่ประธานกรรมการ
และประธานกรรมการตรวจสอบ ภายใน 7 วันทำการนับแต่วันที่บริษัทได้รับรายงานนั้น

16. ความสัมพันธ์กับผู้ลงทุน

คณะกรรมการบริษัทตระหนักดีว่า ข้อมูลของบริษัททั้งที่เกี่ยวกับการเงินและที่ไม่ใช่การเงิน ล้วนมีผล
ต่อการตัดสินใจของผู้ลงทุน และผู้ที่มีส่วนได้เสียของบริษัท
จึงได้กำหนดให้ฝ่ายบริหารเปิดเผยข้อมูลให้ครบถ้วน ถูกต้อง โปร่งใส เเละทั่วถึง
ซึ่งฝ่ายบริหารของบริษัทได้ให้ความสำคัญและยึดถือปฏิบัติอย่างเคร่งครัดมาโดยตลอด
ในส่วนของงานนักลงทุนสัมพันธ์นั้นในขณะนี้บริษัทยังมิได้จัดตั้ง แต่ได้มอบหมายให้นายชนินทธ์ โทณวณิก
หรือ นางจงกลนี ฉันทวรกิจ ทำหน้าที่ติดต่อสื่อสารกับผู้ลงทุน สถาบันการเงิน
รวมทั้งนักวิเคราะห์และภาครัฐ ที่เกี่ยวข้อง

ผู้สนใจสามารถอ่านข้อมูลได้ทางเว็บไซต์ของตลาดหลักทรัพย์เเห่งประเทศไทยที่ www.set.or.th
เเละของบริษัทที่ www.dusit.com

กรณีที่นักลงทุนเเละผู้เกี่ยวข้องมีข้อสงสัยเเละต้องการสอบถาม สามารถติดต่อมายัง
โทรศัพท์หมายเลข +66 2 238 0032 หรือ +66 2 200 9999 ต่อ 3636 หรืออีเมลล์:
chanin@dusit.com หรือ jongkonnee@dusit.com

17. การประเมินตนเองของคณะกรรมการและคณะกรรมการตรวจสอบ

คณะกรรมการและคณะกรรมการตรวจสอบมีการประเมินผลการปฏิบัติงานของตนเองเป็นประจำทุกปีตามแนวทางของตลาดหลักทรัพย์ฯ
เพื่อให้คณะกรรมการและคณะกรรมการตรวจสอบร่วมกันพิจารณาผลงานและปัญหาเพื่อปรับปรุงต่อไป

18. การประเมินผลงานของประธานเจ้าหน้าที่บริหาร

    คณะกรรมการได้จัดให้มีการประเมินผลงานประจำปีของประธานเจ้าหน้าที่บริหารซึ่งเป็นผู้บริหารสูงสุดขององค์กรโดยใช้หลักเกณฑ์ตามแนวทางของตลาดหลักทรัพย์ฯ

19. ความรับผิดชอบต่อสังคมและสิ่งแวดล้อมของธุรกิจ

    คณะกรรมการตระหนักถึงความสำคัญของการพัฒนาสังคมให้มีคุณภาพอย่างยั่งยืน
    โครงการบริหารจัดการความรับผิดชอบต่อสังคมจึงเป็นหนึ่งในพันธกิจสำคัญของบริษัทและถูกผสานให้เป็นวัฒนธรรมขององค์กรที่พนักงานทุกคนต้องร่วมกันกระทำอย่างเต็มความสามารถ
    สิ่งเหล่านี้ถูกสะท้อนผ่านโครงการต่างๆ อาทิ การเข้าร่วมเป็นส่วนหนึ่งของโครงการ
    เอิร์ธเช็ค ซึ่งถือเป็นโครงการด้านสิ่งแวดล้อมระดับแนวหน้าของโลก นอกจากนี้ ดุสิต
    อินเตอร์เนชั่นแนล ได้จัดทำกิจกรรมเพื่อพัฒนาบุคลากร ได้แก่ โครงการ Mini MBA
    เพื่อพัฒนาความรู้ความสามารถให้กับบุคลากรภายในองค์กร และโครงการหลักสูตรผู้บริหาร
    (Management Trainee)
    ที่เน้นสร้างบุคลากรรุ่นใหม่ที่มีความมุ่งมั่นและความคิดสร้างสรรค์เพื่อสร้างมิติใหม่ของการบริหารที่มีคุณภาพในธุรกิจการท่องเที่ยวและโรงแรม
    ทั้งนี้ หลักสูตรการอบรมต่างๆ
    จะช่วยพัฒนาศักยภาพของบุคลากรให้มีความรู้ความสามารถมากยิ่งขึ้น
    เพราะบุคลากรถือเป็นทรัพยากรสำคัญที่จะขับเคลื่อนบริษัทให้ก้าวสู่ความเป็นผู้นำในธุรกิจ
    ในขณะเดียวกัน ดุสิต อินเตอร์เนชั่นแนล
    ยังคืนคุณค่าสู่สังคมด้วยการมอบรอยยิ้มและชีวิตใหม่ให้แก่ผู้ป่วยที่ด้อยโอกาสผ่านโครงการผ่าตัดศัลยกรรมช่องปากเพื่อการกุศล
    ภายใต้โครงการ ดุสิต สไมล์ โดยร่วมมือกับมูลนิธิสร้างรอยยิ้ม (Operation Smile)

19.1 ความรับผิดชอบต่อสิ่งแวดล้อม

โครงการ เอิร์ธเช็ค (EarthCheck)

หลักการและเหตุผล

  บริษัทต่างๆทั่วโลกมีบทบาทสำคัญในการแบ่งปันความรู้และสนับสนุนหลักความคิดของการอนุรักษ์สิ่งแวดล้อมเพื่อสังคม
  อุตสาหกรรมการท่องเที่ยวเป็นหนึ่งในธุรกิจที่ถูกจับตามองเป็นพิเศษ
  เนื่องจากที่ผ่านมาการท่องเที่ยวได้รับผลกระทบจากการเปลี่ยนแปลงของธรรมชาติ
  ตั้งแต่สภาพอากาศ สิ่งแวดล้อม หรือแม้แต่การเปลี่ยนแปลงของประชากร
  ล้วนมีผลกระทบต่ออุตสาหกรรมการท่องเที่ยวมาโดยตลอด
  ดังนั้นบริษัทต่างๆในธุรกิจการท่องเที่ยวจึงได้ตระหนักและเตรียมพร้อมด้านการบริหารงาน
  ในการตอบสนองความต้องการของผู้มาพักที่ใส่ใจในการอนุรักษ์สิ่งแวดล้อมและมีความคาดหวังที่จะใช้บริการธุรกิจการท่องเที่ยวที่อนุรักษ์สิ่งแวดล้อมเช่นเดียวกัน
  โดย ดุสิต อินเตอร์เนชั่นแนล ตระหนักถึงความสำคัญดังกล่าวจึงได้เข้าร่วมโครงการ เอิร์ธเช็ค
  ซึ่งเป็นโครงการที่จัดตั้งขึ้นเพื่อดูแลสิ่งแวดล้อมสำหรับกลุ่มธุรกิจการท่องเที่ยว
  และโรงแรมที่ครอบคลุมถึงธุรกิจอื่นๆที่เกี่ยวข้องกับสถานที่ท่องเที่ยวโดยตรง

  ความเป็นมา

  เอิร์ธเช็ค
  เป็นโครงการที่จัดตั้งขึ้นเพื่อดูแลสิ่งแวดล้อมโดยได้รับการสนับสนุนอย่างกว้างขวางในแวดวงวิทยาศาสตร์ระดับโลก
  มีการประมาณค่าจากตัวชี้วัดทางสิ่งแวดล้อมที่สำคัญ อาทิเช่น การใช้น้ำและพลังงานอื่น
  ปริมาณการปล่อยของเสีย รวมทั้งสัญญาประชาคมว่าด้วยการรักษาสิ่งแวดล้อม
  โดยการประยุกต์หลักการเอิร์ธเช็คมาใช้นำภาคธุรกิจ
  ทางโรงแรมจะต้องทำข้อตกลงในการพัฒนาองค์กร โดยเปรียบเทียบกับสภาพสิ่งแวดล้อมชุมชน
  และปัจจัยทางสังคม รวมทั้ง การอนุรักษ์สภาพชีววิทยา การลงทุนด้านสิ่งแวดล้อม
  และการเพิ่มผลประโยชน์ทางเศรษฐกิจและสังคมให้กับชุมชน ข้อมูลเพิ่มเติมสามารถเข้าไปดูได้ที่
  www.earthcheck.org

วัตถุประสงค์

  ดุสิต อินเตอร์เนชั่นแนล ในฐานะผู้นำด้านธุรกิจโรงแรมของเอเชีย เล็งเห็นถึงความสำคัญของ
  การอนุรักษ์สิ่งแวดล้อม
  เนื่องจากในการดำเนินธุรกิจของทางโรงแรมย่อมมีผลกระทบต่อสิ่งแวดล้อม ทั้งนี้ ดุสิต
  อินเตอร์เนชั่นแนล ยังมีโรงแรมและรีสอร์ทในเครือที่ตั้งอยู่ทั้งในประเทศไทยและต่างประเทศ
  ซึ่งโรงแรมแต่ละแห่งตั้งอยู่ในสถานที่ท่องเที่ยวมีทัศนียภาพที่งดงาม จึงควรมีการอนุรักษ์สิ่งแวดล้อม
  และการจัดการด้านพลังงานที่เหมาะสมเพื่อเป็นเสมือนแนวทางหนึ่งในการรักษาสภาพความงดงามของสถานที่นั้นๆให้คงอยู่ตราบนานเท่านาน

กลุ่มเป้าหมาย

  โรงแรมและรีสอร์ทในเครือ ดุสิต อินเตอร์เนชั่นแนล ทั้งในและต่างประเทศ

การดำเนินงาน

  ปี 2552 นับเป็นก้าวสำคัญที่ทาง ดุสิต อินเตอร์เนชั่นแนล
  ได้ดำเนินงานสู่พันธกิจการเป็นองค์กรผู้นำด้านการประหยัดพลังงานและอนุรักษ์สิ่งแวดล้อมอย่างเป็นรูปธรรมโดยการเข้าร่วม
  เอิร์ธเช็ค องค์กรด้านการอนุรักษ์สิ่งแวดล้อมที่มีมาตรฐานเป็นที่ยอมรับในระดับสากล โดย ดุสิต
  อินเตอร์เนชั่นแนล ได้ผลักดันโรงแรมในเครือทั้งในและต่างประเทศทั้งหมด 10
  แห่งให้เข้าร่วมโครงการ เอิร์ธเช็ค ได้แก่

โรงแรมและรีสอร์ทในประเทศไทย:

  ดุสิตธานี กรุงเทพ

  ดุสิตธานี หัวหิน

  ดุสิตธานี พัทยา

  ดุสิตธานี ลากูน่า ภูเก็ต

  ดุสิตดีทู เชียงใหม่

  ดุสิตปริ๊นเซส ศรีนครินทร์

  ดุสิตปริ๊นเซส โคราช

  รอยัลปริ๊นเซส เชียงใหม่

โรงแรมและรีสอร์ทในต่างประเทศ:

  ดุสิตธานี มะนิลา

  ดุสิตธานี ดูไบ

  ดุสิตธานี มัลดีฟส์ (เข้าร่วมโครงการปี 2554)

  โดยโรงแรมทั้งหมดที่เข้าร่วมโครงการ เอิร์ธเช็ค
  จะต้องดำเนินงานภายใต้ข้อปฏิบัติสำหรับอนุรักษ์สิ่งแวดล้อมที่ทาง เอิร์ธเช็ค กำหนดไว้ให้
  เพื่อให้โรงแรมสามารถลดปริมาณมลพิษที่เกิดจากการดำเนินการได้ถึงเกณฑ์ที่ทาง เอิร์ธเช็ค
  กำหนดไว้โดยเมื่อผ่านการรับรองคุณภาพว่าสามารถวางแผนควบคุมมลพิษและมีการจัดการด้านพลังงานที่เหมาะสมก็จะได้รับการอนุญาตให้ใช้ชื่อเป็นสมาชิกเอิร์ธเช็ค
  ทั้งนี้
  หากมีการจัดการด้านพลังงานและการควบคุมมลพิษที่ดีก็จะได้รับเกียรติบัตรเพื่อรับรองคุณภาพจากทาง
  เอิร์ธเช็ค ซึ่งมี 3 ระดับ คือ ระดับเหรียญทองแดง ระดับเหรียญเงิน และระดับเหรียญทอง
  ตามลำดับ

ความสำเร็จ

-   โรงแรม ดุสิตธานี ดูไบ ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเหรียญเงินปี 2553

-   โรงแรม ดุสิตธานี กรุงเทพ ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเหรียญเงินปี 2554

-   โรงแรม ดุสิตธานี พัทยา ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเหรียญเงินปี 2554

-   โรงแรม ดุสิตธานี มะนิลา ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเหรียญเงินปี 2554

-   โรงแรม ดุสิตดีทู เชียงใหม่ ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเหรียญเงินปี 2554

-   โรงแรม ดุสิตปริ๊นเซส โคราช ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเหรียญเงินปี 2554

-   โรงแรม รอยัลปริ๊นเซส เชียงใหม่ ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเงินปี 2554

-   โรงแรม ดุสิตปริ๊นเซส ศรีนครินทร์ ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเงินปี 2554

-   โรงแรม ดุสิตธานี หัวหิน ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเงินปี 2554

-   โรงแรม ดุสิตธานี ลากูน่า ภูเก็ต ได้รับประกาศนียบัตรจากโครงการ เอิร์ธเช็ค
    รับรองคุณภาพระดับเงินปี 2554

ผลที่คาดว่าจะได้รับ

-   สามารถก้าวสู่การเป็นองค์กรผู้นำของเอเชียด้านการอนุรักษ์สิ่งแวดล้อมและการจัดการพลังงาน

-   สามารถสร้างภาพลักษณ์ที่ดีของบริษัทในฐานะโรงแรมที่เป็นมิตรกับสิ่งแวดล้อมแก่กลุ่มลูกค้า

-   สามารถสนับสนุนนโยบายรัฐบาลและประชาคมโลกด้านอนุรักษ์สิ่งแวดล้อม

19.2 ความรับผิดชอบต่อสังคมของธุรกิจด้านเด็กและเยาวชน

โครงการ ดุสิต สไมล์ (Dusit Smiles)

หลักการและเหตุผล

  ดุสิต อินเตอร์เนชั่นแนล ในฐานะผู้นำด้านธุรกิจโรงแรมระดับแนวหน้าของเอเชีย
  ตระหนักถึงความสำคัญในการให้ความช่วยเหลือแก่ผู้ป่วยกลุ่มดังกล่าวซึ่งเป็นผู้ด้อยโอกาสในสังคม
  ความร่วมมือระหว่าง ดุสิต อินเตอร์เนชั่นแนล และ มูลนิธิสร้างรอยยิ้ม ทำให้เกิด โครงการ
  ดุสิต สไมล์ ขึ้นเพื่อพันธกิจเดียวกัน คือ การมอบรอยยิ้มและชีวิตใหม่ที่สดใสคืนให้แก่ผู้ป่วย
  นอกจากนี้ยังเป็นการแสดงเจตจำนงของ ดุสิต อินเตอร์เนชั่นแนล
  ในการเป็นบริษัทที่ยึดมั่นในการกระทำประโยชน์เพื่อมอบคุณค่าคืน แก่สังคม

ความเป็นมา

  ในปัจจุบันมีกลุ่มของเด็กแรกเกิดมากมายในหลายประเทศทั่วโลกที่เกิดมาพร้อมกับความผิดปกติของช่องปาก
  (ปากแหว่งเพดานโหว่) ซึ่งผู้ป่วยกลุ่มดังกล่าวประสบปัญหาในการดำเนินชีวิต
  ทั้งทางด้านจิตใจและทางด้านร่างกาย อาทิ การหายใจ การกลืนอาหาร การออกเสียงพูด
  เป็นต้น ทั้งนี้ผู้ป่วย กลุ่มดังกล่าวส่วนใหญ่มักจะขาดแคลนทุนทรัพย์ในการผ่าตัดศัลยกรรมช่องปาก
  ด้วยเหตุนี้ มูลนิธิ สร้างรอยยิ้ม หรือ Operation Smile (โอเปอร์เรชั่น สไมล์)
  จึงถูกก่อตั้งขึ้นในปี 2525 เพื่อช่วยเหลือผู้ป่วยปากแหว่งเพดานโหว่
  ทั้งในด้านการสนับสนุนการผ่าตัดศัลยกรรมช่องปากให้โดยไม่เสียค่าใช้จ่าย โดยแพทย์ผู้ชำนาญการ
  รวมถึงการระดมเงินทุนเพื่อฟื้นฟูสมรรถภาพของผู้ป่วยอีกด้วย โดยปัจจุบัน มูลนิธิสร้างรอยยิ้ม
  มีเครือข่ายทั่วโลก ข้อมูลเพิ่มเติมสามารถเข้าไปดูได้ที่ www.operationsmile.com

วัตถุประสงค์

  ดุสิต อินเตอร์เนชั่นแนล ริเริ่มโครงการ ดุสิต สไมล์ เพื่อระดมทุนช่วยเหลือมูลนิธิสร้างรอยยิ้ม
  โดยทางบริษัทจะมีส่วนรวมในการกระตุ้นให้แขก พนักงาน ในเครือ ดุสิต อินเตอร์เนชั่นแนล
  รวมทั้งหุ้นส่วนทางธุรกิจ ทั้งในประเทศและต่างประเทศ
  ร่วมกันบริจาคเงินเพื่อช่วยเหลือเด็กที่ต้องได้รับการผ่าตัด โดยผ่านช่องทางต่างๆ อาทิเช่น
  การอบรมให้ความรู้ การลงพื้นที่ปฏิบัติ การประสานงานกับหน่วยงานรัฐบาล
  การทำสื่อโฆษณาและประชาสัมพันธ์ เป็นต้น

กลุ่มเป้าหมาย

  โรงแรมและรีสอร์ทในเครือทุกแห่งทั้งในประเทศไทยและต่างประเทศ

การดำเนินงาน

  การดำเนินกิจกรรมถูกแบ่งออกเป็น 2 ส่วน ดังนี้

-   กิจกรรมที่ผลักดันให้แขกมีส่วนร่วม

-   กิจกรรมที่ผลักดันให้พนักงานมีส่วนร่วม

กิจกรรมที่ผลักดันให้แขกมีส่วนร่วม

ก. ซองรับบริจาค ในห้องพักแขก

  วัตถุประสงค์:
  เพื่อทำให้แขกตระหนักถึงความสำคัญของโครงการและมีส่วนร่วมในการระดมเงินทุนเพื่อบริจาคแก่องค์กร

  กลุ่มเป้าหมาย: แขกของทางโรงแรมต่างๆ ในเครือ ดุสิต อินเตอร์เนชั่นแนล
  ทั้งในประเทศและต่างประเทศ

  ระยะเวลาการดำเนินงาน: อยู่ระหว่างการดำเนินงาน

ข. กล่องรับบริจาค ในห้องอาหารหรือบริเวณสาธารณะของโรงแรม

  วัตถุประสงค์:
  เพื่อทำให้แขกตระหนักถึงความสำคัญของโครงการและมีส่วนร่วมในการระดมเงินทุนเพื่อบริจาคแก่องค์กร

  กลุ่มเป้าหมาย: แขกของทางโรงแรมต่างๆ ในเครือ ดุสิต อินเตอร์เนชั่นแนล
  ทั้งในประเทศและต่างประเทศ

  ระยะเวลาการดำเนินงาน: อยู่ระหว่างการดำเนินงาน

ค. ข่าวประชาสัมพันธ์ โครงการ ดุสิต สไมล์

  วัตถุประสงค์: เพื่อประชาสัมพันธ์ให้กับสื่อและบุคคลทั่วไปรับทราบเกี่ยวกับ โครงการ ดุสิต สไมล์
  ผ่านข่าวประชาสัมพันธ์ Dusit News, Corporate e-newsletter, Dusit Magazine
  และเว็บไซต์

  www.dusit.com/dusitsmiles

  กลุ่มเป้าหมาย: แขกของทางโรงแรมต่างๆ ในเครือดุสิต อินเตอร์เนชั่นแนล
  บุคคลทั่วไปและสื่อมวลชน และหุ้นส่วนทางธุรกิจ ทั้งในประเทศและต่างประเทศ

  ระยะเวลาการดำเนินงาน: อยู่ระหว่างการดำเนินงาน

ง. กิจกรรมกีฬา เพื่อโครงการ ดุสิต สไมล์

  วัตถุประสงค์: เพื่อประชาสัมพันธ์ให้กับสื่อและบุคคลทั่วไปรับทราบและมีส่วนช่วนในการระดมทุน
  เพื่อโครงการ ดุสิต สไมล์ ผ่านกิจกรรมกีฬาต่างๆ เช่นการแข่งโบว์ลิ่ง

  กลุ่มเป้าหมาย: แขกของทางโรงแรมต่างๆ ในเครือดุสิต อินเตอร์เนชั่นแนล
  บุคคลทั่วไปและสื่อมวลชน และหุ้นส่วนทางธุรกิจ ทั้งในประเทศและต่างประเทศ

  ระยะเวลาการดำเนินงาน: อยู่ระหว่างการดำเนินงาน

กิจกรรมที่ผลักดันให้พนักงานมีส่วนร่วม

จ. กิจกรรม Dusit Weekly News

  วัตถุประสงค์: เพื่อสร้างความเข้าใจที่ถูกต้องให้แก่พนักงานเกี่ยวกับโครงการ Operation
  Smile และ เพื่อรายงานผลการบริจาคเงินของโครงการ
  รวมทั้งรายงานยอดเงินบริจาครวมล่าสุดให้พนักงานทราบ

  กลุ่มเป้าหมาย: พนักงานในเครือ ดุสิต อินเตอร์เนชั่นแนล ทั้งในประเทศและต่างประเทศ

  การดำเนินงาน: บรรจุเนื้อหาเกี่ยวกับ โครงการ ดุสิต สไมล์ ลงใน Dusit Daily News

  ระยะเวลาการดำเนินงาน: ทุกวันจันทร์เริ่มตั้งแต่เดือนมกราคม 2553 เป็นต้นไป

ฉ. กิจกรรม โครงการผ่าตัดรักษาโรคปากแหว่งเพดานโหว่ให้กับเด็กและเยาวชน (Mission
site)

  วัตถุประสงค์: โครงการผ่าตัดรักษาโรคปากแหว่งเพดานโหว่
  ถือเป็นกิจกรรมเพื่อเปิดโอกาสให้พนักงานที่ได้รับการคัดเลือกได้มีโอกาสเป็นส่วนหนึ่งของ
  mission site
  ทั้งยังเพิ่มพูนความเข้าใจของพนักงานเกี่ยวกับการผ่าตัดศัลยกรรมช่องปากมากยิ่งขึ้นและเพื่อร่วมเป็นสักขีพยานในการมอบเงินบริจาคให้กับ
  มูลนิธิสร้างรอยยิ้ม

  กลุ่มเป้าหมาย: พนักงานในเครือ ดุสิต อินเตอร์เนชั่นแนล ทั้งในประเทศและต่างประเทศ

  การดำเนินงาน: คัดเลือกพนักงานเพื่อเข้าร่วมชมการผ่าตัดจริง

  ระยะเวลาการดำเนินงาน: ตั้งแต่เดือนตุลาคม 2553 และจะจัดอีกครั้งเดือน เมษายน 2555

ช. กิจกรรม Wall of Smiles

  วัตถุประสงค์: เพื่อรายงานข้อมูลล่าสุดของโครงการดุสิต สไมล์ และกิจกรรมต่างๆ
  ให้พนักงานทราบผ่านบอร์ดพนักงาน

  กลุ่มเป้าหมาย: พนักงานในเครือ ดุสิต อินเตอร์เนชั่นแนล ทั้งในประเทศและต่างประเทศ

  การดำเนินงาน: รายงานสถานะข้อมูลปัจจุบันของโครงการ
  การบริจาคหรือการมีส่วนร่วมของพนักงานในกิจกรรมให้คณะกรรมการทราบ

  ระยะเวลาการดำเนินงาน: อยู่ระหว่างการดำเนินงาน

ซ. กิจกรรม First Mile

  วัตถุประสงค์: เพื่อกระตุ้นให้พนักงานเล็งเห็นความสำคัญของกิจกรรม
  รวมทั้งแนะนำและระดมทุนบริจาคจากเพื่อนและครอบครัว โดยตั้งยอดเงินไว้ที่ 5,000 บาท

  กลุ่มเป้าหมาย: พนักงานในเครือ ดุสิต อินเตอร์เนชั่นแนล ทั้งในประเทศและต่างประเทศ

  การดำเนินงาน: จัดทำ First Mile worksheet
  พร้อมตั้งยอดเงินเพื่อให้พนักงานช่วยระดมทุน 5,000 บาท
  เพื่อให้พนักงานระดมทุนจากเพื่อนหรือครอบครัว เพื่อให้รวบรวมเงินได้ถึงยอดเงินที่ตั้งไว้

  ระยะเวลาการดำเนินงาน: อยู่ระหว่างการดำเนินงาน

ฌ. กิจกรรม Final Mile

  วัตถุประสงค์: เพื่อระดมเงินทุนสำหรับช่วยเหลือเด็กในโครงการ Operation Smile
  และเพื่อให้พนักงานมีส่วนร่วมกับกิจกรรม ดุสิต สไมล์ ผ่านกิจกรรมการประมูลทรัพย์สิน

  กลุ่มเป้าหมาย: พนักงานในเครือ ดุสิต อินเตอร์เนชั่นแนล ทั้งในประเทศและต่างประเทศ

  การดำเนินงาน: จัดทำ Final Mile worksheet
  พร้อมตั้งยอดเงินเพื่อให้พนักงานช่วยระดมทุนตั้งแต่ 15,000 บาท
  เพื่อให้พนักงานระดมทุนจากเพื่อนหรือครอบครัว เพื่อให้รวบรวมเงินได้ถึงยอดเงินที่ตั้งไว้

  ระยะเวลาการดำเนินงาน: อยู่ระหว่างการดำเนินงาน

ญ. กิจกรรม Auction

  วัตถุประสงค์: เพื่อระดมเงินทุนสำหรับช่วยเหลือเด็กในโครงการ Operation Smile
  และเพื่อให้พนักงานมีส่วนร่วมกับกิจกรรม ดุสิต สไมล์ ผ่านกิจกรรมการประมูลทรัพย์สิน

  กลุ่มเป้าหมาย: พนักงานในเครือ ดุสิต อินเตอร์เนชั่นแนล ทั้งในประเทศและต่างประเทศ

  การดำเนินงาน: เพื่อระดมเงินทุนแก่ Operation Smile
  ผ่านการประมูลทรัพย์สินที่ไม่ใช้งานของพนักงานและเปิดโอกาสให้มีการประมูลระหว่างพนักงานด้วยกัน

  ระยะเวลาการดำเนินงาน: อยู่ระหว่างการดำเนินงาน

ฎ. กิจกรรม Dusit’s First Child

  วัตถุประสงค์: เพื่อกระตุ้นให้พนักงานเล็งเห็นความสำคัญของเด็กคนแรกที่ได้รับการอุปการะโดย
  ดุสิต อินเตอร์เนชั่นแนล ซึ่งได้รับการช่วยเหลือจากเงินบริจาคในกิจกรรมครั้งแรกของโครงการ
  ดุสิต สไมล์

  กลุ่มเป้าหมาย: แขกของทางโรงแรม และพนักงานในเครือ ดุสิต อินเตอร์เนชั่นแนล
  ทั้งในประเทศและต่างประเทศ

  การดำเนินงาน: คัดเลือกเด็กคนแรกที่จำเป็นต้องได้รับการผ่าตัดจากโครงการ Operation
  Smile ตรวจดูความคืบหน้าของการดำเนินงานของทาง Operation Smile

  ระยะเวลาการดำเนินงาน: เริ่มตั้งแต่เดือน มกราคม 2553 จนปัจจุบัน

ฏ. กิจกรรม หักเงินจากเงินเดือน Salary donation

  วัตถุประสงค์: เพื่อสนับสนุนโครงการ Operation Smile
  ในกิจกรรมต่างๆของดุสิตตลอดทั้งปีโดยการ หักเงินบริจาคจากเงินเดือนของพนักงาน

  กลุ่มเป้าหมาย: พนักงานในเครือ ดุสิต อินเตอร์เนชั่นแนล ทั้งในประเทศและต่างประเทศ

  การดำเนินงาน:
  หักเงินบริจาคจากบัญชีเงินเดือนอัตโนมัติจากการแสดงความจำนงบริจาคครั้งดียว
  หรือจำนวนเท่าๆ กันทุกเดือนตลอด 1 ปี

  ระยะเวลาการดำเนินงาน: ตั้งแต่เดือนพฤษภาคม 2553 เป็นต้นไป

ความสำเร็จ

  ในเดือนตุลาคม 2553 ดุสิต สไมล์ เพื่อ มูลนิธิสร้างรอยยิ้ม (ประเทศไทย)
  ได้บริจาคเงินจำนวนหนึ่งล้านบาท
  เพื่อสนับสนุนโครงการผ่าตัดรักษาโรคปากแหว่งเพดานโหว่ให้กับเด็กและเยาวชนทั้งหมด 72 คน
  ณ จังหวัดศรีสะเกษ ซึ่งเป็นโครงการผ่าตัดครั้งแรกที่ดุสิตได้จัดขึ้น โดยความสำเร็จในครั้งนี้
  เกิดขึ้นจากแรงสนับสนุนโดยโรงแรมและรีสอร์ท รวมทั้งธุรกิจต่างๆในเครือ ดุสิต
  อินเตอร์เนชั่นแนล ซึ่งได้ร่วมกันจัดทำกิจกรรมมากมายเพื่อระดมเงินบริจาคเข้าสู่โครงการ
  ตลอดทั้งปี

  ในเดือนตุลาคม 2554 ดุสิต อินเตอร์เนชั่นแนล ได้บริจาคเงินจำนวนสูงถึงหนึ่งล้านหกแสนบาท
  เพื่อสนับสนุนมูลนิธิสร้างรอยยิ้ม (ประเทศไทย)

19.3. ความรับผิดชอบต่อสังคมของธุรกิจด้านการศึกษาและพัฒนาบุคลากร

ก) โครงการฝึกอบรมพนักงานการโรงแรมภายใต้ความร่วมมือระหว่างกรมพัฒนาฝีมือแรงงานและ
ดุสิต อินเตอร์เนชั่นแนล

หลักการและเหตุผล

  ธุรกิจโรงแรมประสบปัญหาการขาดแคลนบุคลากรในระดับปฏิบัติการเป็นจำนวนมาก เช่น
  พนักงานต้อนรับ พนักงานห้องอาหาร พนักงานแม่บ้าน ผู้ประกอบอาหาร กรมพัฒนาฝีมือแรงงาน
  ภายใต้กระทรวงแรงงาน และ ดุสิต อินเตอร์เนชั่นแนล
  เล็งเห็นว่ามีความจำเป็นอย่างยิ่งที่จะต้องพัฒนาบุคลากรรองรับกับธุรกิจ
  จึงเกิดการประสานความร่วมมือระหว่างสองหน่วยงานเพื่อให้เกิดการยกระดับฝีมือและศักยภาพแรงงานใหม่ให้เข้าสู่ธุรกิจการท่องเที่ยวและบริการทั้งในประเทศและต่างประเทศได้
  ภายใต้ยุทธศาสตร์การเพิ่มขีดความสามารถในการแข่งขันเพื่อให้เศรษฐกิจขยายตัวได้อย่างมีประสิทธิภาพและยั่งยืนจึงเป็นภารกิจสำคัญของกรมพัฒนาฝีมือแรงงาน
  ในการยกระดับฝีมือและศักยภาพแรงงานกลุ่มท่องเที่ยวและบริการมาโดยตลอด

วัตถุประสงค์

  ดุสิต อินเตอร์เนชั่นแนล
  เล็งเห็นถึงความจำเป็นในการพัฒนาบุคลากรเพื่อรองรับกับธุรกิจการท่องเที่ยวและบริการทั้งในประเทศและต่างประเทศ
  ดุสิต อินเตอร์เนชั่นแนล จึงให้การสนับสนุนงบประมาณวิทยาการ
  สถานที่ฝึกอบรมและอุปกรณ์สำหรับฝึกอบรม รวมทั้งหลักสูตรฝึกอบรมโดย ให้ความเห็นชอบร่วมกัน
  เพื่อพัฒนาบุคลากรกลุ่มธุรกิจการท่องเที่ยวและบริการโดยการนำร่อง
  การฝึกอบรมหลักสูตรพนักงานการโรงแรมเพื่อพัฒนาศักยภาพแรงงานใหม่ ให้เข้าสู่อาชีพพนักงาน
  การโรงแรมอย่างมีคุณภาพและมาตรฐานสากล
  และสามารถตอบสนองต่อความต้องการแรงงานในระดับปฏิบัติการที่ขาดแคลนได้

กลุ่มเป้าหมาย

-   นักศึกษาจบใหม่และยังว่างงาน

-   วุฒิการศึกษา ปวช. ปวส. และ ม.6 อายุระหว่าง 18-29 ปีบริบูรณ์

การดำเนินงาน

  กรมพัฒนาฝีมือแรงงานและดุสิต อินเตอร์เนชั่นแนล ร่วมกันพัฒนาหลักสูตรที่มุ่งเน้น
  การฝึกอบรมทักษะฝีมือ โดยสรุปหลักสูตรโดยย่อได้ดังนี้

หลักสูตรพนักงานการโรงแรม

  ประกอบด้วย 3 สาขา คือ สาขาแม่บ้านโรงแรม สาขาพนักงานบริการอาหารและเครื่องดื่ม
  สาขาผู้ช่วยผู้ประกอบอาหาร

ระยะเวลาการฝึกอบรม

  จำนวน 12 เดือน แบ่งออกเป็น 2 ส่วน คือ ภาคทฤษฎี 3 เดือน และภาคปฏิบัติ 9 เดือน

สถานที่ฝึกอบรมและวิทยากร

  ภาคทฤษฎี ดำเนินการโดยกรมพัฒนาฝีมือแรงงาน และภาคปฏิบัติ ดำเนินการโดยโรงแรมและ
  รีสอร์ทในเครือ ดุสิต อินเตอร์เนชั่นแนล

ผลการดำเนินโครงการความร่วมมือ

  เริ่มดำเนินการฝึกอบรมหลักสูตรพนักงานการโรงแรมตั้งแต่ปี 2550 โดยกรมพัฒนาฝีมือแรงงาน
  มอบหมายให้กองส่งเสริมการพัฒนาศักยภาพแรงงานและผู้ประกอบการจัดการฝึกอบรมร่วมกับโรงแรมและรีสอร์ทในเครือ
  ดุสิต อินเตอร์เนชั่นแนล จนถึงปัจจุบันได้ดำเนินการฝึกอบรมแล้วจำนวน 3 รุ่น
  มีผู้ผ่านการฝึกอบรมทั้งสิ้น จำนวน 88 คน

ผลที่คาดว่าจะได้รับ

-   สามารถพัฒนาบุคลากรกลุ่มแรงงานใหม่รองรับกับธุรกิจการท่องเที่ยวและการบริการทั้ง
    ในประเทศและต่างประเทศ

-   สามารถเพิ่มปริมาณและคุณภาพของบุคลากรด้านการท่องเที่ยว
    รองรับการแข่งขันภาคบริการและนโยบายการเปิดเสรีภาคบริการ

-   สามารถเสริมสร้างงาน สร้างอาชีพ เกิดรายได้หมุนเวียนในประเทศ

-   สามารถสนับสนุนนโยบายรัฐบาลในการส่งเสริมการท่องเที่ยว

  ข) โครงการ Mini MBA เพื่อพัฒนาความรู้ความสามารถให้กับบุคลากรภายในองค์กร

หลักการและเหตุผล

  ในระหว่างที่ ดุสิต อินเตอร์เนชั่นแนล กำลังขยายตัวทางธุรกิจ
  ทางองค์กรจำเป็นต้องเตรียมบุคลากรให้พร้อมเสมอสำหรับการแข่งขันในตลาดโลก
  และบุคลากรถือเป็นทรัพยากรที่มีคุณค่าที่สุดสำหรับธุรกิจโรงแรม
  ดุสิตจึงให้ความสำคัญในการพัฒนาความรู้ความสามารถของพนักงาน
  เพื่อผลักดันองค์กรให้ก้าวหน้ามาโดยตลอด
  รวมทั้งยังเห็นคุณค่าของการศึกษาและยึดมั่นที่จะสร้างโอกาสทางการศึกษาให้กับพวกเขาเหล่านั้นให้มากที่สุด

วัตถุประสงค์

  วัตถุประสงค์หลักคือ การเสริมสร้างทักษะและศักยภาพให้กับผู้เข้าร่วมหลักสูตร
  เพื่อพัฒนาคุณภาพบุคลากรและองค์กร
  หลักสูตรนี้จะทำให้ผู้ที่เรียนได้เข้าใจถึงระบบการบริหารการโรงแรมอย่างลึกซึ้ง
  ทั้งด้านการฝึกฝนและการมีวิสัยทัศน์ที่กว้างขึ้น นอกจากนี้
  การเรียนการสอนยังมีเนื้อหาละเอียดและครบถ้วน
  และโครงการนี้ยังถือเป็นการเพิ่มโอกาสก้าวหน้าในสายวิชาชีพให้แต่ละบุคคลอีกด้วย

กลุ่มเป้าหมาย

  บุคลากรและผู้บริหารในเครือ ดุสิต อินเตอร์เนชั่นแนล
  ที่มีศักยภาพจากหลากหลายหน่วยงานขององค์กร

การดำเนินงาน

  ดุสิต อินเตอร์เนชั่นแนล เห็นความสำคัญของการศึกษาพร้อมส่งเสริมศักยภาพบุคลากรและ
  ได้ริเริ่มโปรแกรม Mini MBA (Mini Master of Business Administration)
  สาขาวิชาการจัดการโรงแรม สำหรับระยะเวลาการเรียนหกเดือน
  ซึ่งเกิดขึ้นจากความร่วมมือระหว่าง วิทยาลัยดุสิตธานี และ บริษัทดุสิต เพื่อพัฒนาผู้บริหาร จำกัด
  (Dusit Executive Development Center Co., Ltd)
  โดยผู้บริหารที่มีความสามารถจากหลากหลายหน่วยงานขององค์กรได้ผ่านการคัดเลือกสำหรับเข้าอบรมหลักสูตรนี้
  เพื่อเป็นส่วนหนึ่งในการเติบโตของ ดุสิต อินเตอร์เนชั่นแนล สู่ธุรกิจระดับโลกในอนาคตอันใกล้

  โปรแกรมการเรียนในครั้งนี้ เป็นหลักสูตรใหม่ที่สร้างขึ้นมาโดยเฉพาะ
  เพื่อการส่งเสริมศักยภาพให้กับผู้บริหารในเครือ ดุสิต อินเตอร์เนชั่นแนล
  ที่ประจำอยู่ในประเทศไทย
  ผู้เข้าร่วมหลักสูตรจะได้รับการคัดเลือกผ่านมาตรฐานที่องค์กรตั้งไว้อย่างเข้มงวด
  และมาจากหลากหลายหน่วยงาน อาทิ แผนกห้องพัก อาหารและเครื่องดื่ม การขายและการตลาด
  การออกแบบ ฝ่ายกฏหมาย การศึกษา และการพัฒนาธุรกิจ    

ผลที่คาดว่าจะได้รับ

  ผู้ที่เข้าอบรมโครงการนี้ จะได้ศึกษา วิชา Business Economics in Hospitality
  Industry, Managing Human Resources and Leadership, Managerial
  Accounting and Corporate Finance, Marketing Management and Hotel
  Management ซึ่งการเรียนการสอนจะเป็นทั้งภาษาอังกฤษและภาษาไทย

  ผู้ที่สำเร็จการศึกษาจากโครงการนี้ จะสามารถใช้หน่วยกิตเพื่อการศึกษาต่อในระดับปริญญาโท
  ด้าน MBA ตามกฎข้อบังคับของการโอนหน่วยกิตที่วิทยาลัยดุสิตธานี

ค) โครงการหลักสูตรผู้บริหาร (Management Trainee)

หลักการและเหตุผล

  จากการสนับสนุนของภาครัฐบาลด้านการท่องเที่ยว
  ที่ได้ทุ่มเทงบประมาณมหาศาลเพื่อส่งเสริมการท่องเที่ยวในประเทศไทย ทำให้ธุรกิจการท่องเที่ยว
  โรงแรมและรีสอร์ท ขยายตัวอย่างรวดเร็ว และทำให้ ดุสิต อินเตอร์เนชั่นแนล
  มีการขยายตัวอย่างมากทั้งภายในประเทศและต่างประเทศ ดุสิต อินเตอร์เนชั่นแนล
  เห็นควรในการพัฒนาบุคลากรขึ้นมาเพื่อรองรับกับความต้องการของตลาดงานทางด้านการโรงแรม
  โดยได้เปิดหลักสูตรบริหารการโรงแรมขึ้น เพื่อฝึกอบรมทางด้านการบริหาร
  ซึ่งผู้เข้าฝึกอบรมจะได้ร่วมปฏิบัติงานจริงกับโรงแรมในเครือ ดุสิต อินเตอร์เนชั่นแนล

วัตถุประสงค์

  วัตถุประสงค์หลักคือการพัฒนาบุคลากรรุ่นใหม่เพื่อเป็นการวางรากฐานการพัฒนาบุคลากรไว้เพื่อรองรับความต้องการของตลาดการท่องเที่ยวและโรงแรม
  รวมถึงการพัฒนาบุคลากรเพื่อสร้างสรรค์ผู้บริหารที่เปี่ยมด้วยคุณภาพ สำหรับ ดุสิต
  อินเตอร์เนชั่นแนล ต่อไปในอนาคต

กลุ่มเป้าหมาย

  บุคลากรรุ่นใหม่ ที่มีศักยภาพและมีใจรักในงานบริการและการโรงแรม

การดำเนินงาน

  ดุสิต อินเตอร์เนชั่นแนล ได้ทำการคัดเลือกอย่างเข้มงวดเพื่อให้ได้บุคลากรที่มีคุณภาพ
  เพื่อเข้าอบรมในหลักสูตรผู้บริหาร ซึ่งจะได้เข้าร่วมอบรม และปฏิบัติการจริงจากทั้งหมด 15
  แผนก อาทิ ฝ่ายขายและการตลาด ฝ่ายประชาสัมพันธ์ ฝ่ายอาหารและเครื่องดื่ม
  ฝ่ายสำรองห้องพัก ฝ่ายทรัพยากรบุคคล ฝ่ายจัดเลี้ยง และอื่นๆ
  โดยผู้เข้าอบรมจะต้องเข้ารับฟังการบรรยายและเรียนรู้รายละเอียดในการบริหารงานโรงแรมเป็นเวลา
  3 เดือน จากนั้นอีก 9 เดือนจึงเข้าร่วมปฏิบัติงานจริงกับโรงแรมในเครือของดุสิต
  เพื่อเรียนรู้ประสบการณ์จริงจากงานในแผนกต่างๆ หลังจากนั้นผู้ที่มีความโดดเด่นจะได้รับ
  การคัดเลือกเข้าร่วมงานกับทางโรงแรมในเครือของดุสิต
  ในด้านที่ผู้เข้าอบรมมีความโดดเด่นเป็นพิเศษ

ผลที่คาดว่าจะได้รับ

-   ผู้ที่เข้าอบรมโครงการนี้จะได้ศึกษาและฝึกอบรมและได้ร่วมปฏิบัติงานจริงกับโรงแรมในเครือดุสิต
    อินเตอร์เนชั่นแนล เป็นเวลา 1 ปี

-   ผู้ที่สำเร็จการศึกษาจากโครงการนี้จะได้เป็นส่วนหนึ่งของบุคลากรของ ดุสิต อินเตอร์เนชั่นแนล

19.4. บทสรุปข้อมูลการบริหารจัดการความรับผิดชอบต่อสังคมขององค์กร โดย ดุสิต
อินเตอร์เนชั่นแนล

  ดุสิต อินเตอร์เนชั่นแนล ในฐานะธุรกิจโรงแรมระดับแนวหน้าของเอเชีย
  ตระหนักถึงความสำคัญของการพัฒนาสังคมให้มีคุณภาพอย่างยั่งยืน
  โครงการบริหารจัดการความรับผิดชอบต่อสังคมจึงเป็นหนึ่งในพันธกิจสำคัญของบริษัทและถูกผสานให้เป็นวัฒนธรรมขององค์กรที่พนักงานทุกคนต้องร่วมกันกระทำอย่างเต็มความสามารถ
  สิ่งเหล่านี้ถูกสะท้อนผ่านโครงการต่างๆ อาทิ การเข้าร่วม เป็นส่วนหนึ่งของโครงการ เอิร์ธเช็ค
  ซึ่งถือเป็นโครงการด้านสิ่งแวดล้อมระดับแนวหน้าของโลก นอกจากนี้ ดุสิต อินเตอร์เนชั่นแนล
  ได้จัดทำกิจกรรมเพื่อพัฒนาบุคลากร ได้แก่ โครงการ Mini MBA
  เพื่อพัฒนาความรู้ความสามารถให้กับบุคลากรภายในองค์กร และ โครงการหลักสูตรผู้บริหาร
  (Management Trainee)
  ที่เน้นสร้างบุคลากรรุ่นใหม่ที่มีความมุ่งมั่นและความคิดสร้างสรรค์เพื่อสร้าง
  มิติใหม่ของการบริหารที่มีคุณภาพในธุรกิจการท่องเที่ยวและโรงแรม ทั้งนี้หลักสูตรการอบรมต่างๆ
  จะช่วยพัฒนาศักยภาพของบุคลากรให้มีความรู้ความสามารถมากยิ่งขึ้น
  เพราะบุคลากรถือเป็นทรัพยากรสำคัญที่จะขับเคลื่อนบริษัทให้ก้าวสู่ความเป็นผู้นำในธุรกิจ
  ในขณะเดียวกัน ดุสิต อินเตอร์เนชั่นแนล
  ยังคืนคุณค่าสู่สังคมด้วยการมอบรอยยิ้มและชีวิตใหม่ให้แก่ผู้ป่วยที่ด้อยโอกาสผ่านโครงการผ่าตัดศัลยกรรมช่องปากเพื่อการกุศล
  ภายใต้โครงการ ดุสิต สไมล์ โดยร่วมมือกับมูลนิธิสร้างรอยยิ้ม (Operation Smile)
  ด้วยเจตนารมณ์อันมุ่งมั่นดังกล่าว ดุสิต อินเตอร์เนชั่นแนล
  จึงก้าวสู่ความเป็นผู้นำด้านธุรกิจโรงแรมที่สามารถยืนหยัดด้านการดำเนินธุรกิจเพื่อสังคมมาได้อย่างมั่นคงมาเป็นเวลากว่า
  60 ปี

8.5 การดูแลเรื่องการใช้ข้อมูลภายใน

  ข้อมูลภายในที่สำคัญจะถือเป็นเอกสารลับไม่พึงเปิดเผย จะเปิดเผยต่อบุคคลที่เกี่ยวข้องเท่านั้น
  เช่น ผู้ตรวจสอบบัญชี ที่ปรึกษากฎหมาย เป็นต้น บริษัทจะเปิดเผยข้อมูลให้กับผู้ถือหุ้นเฉพาะเรื่อง
  และในเวลาที่เหมาะสมเท่านั้น และห้ามผู้บริหาร
  กรรมการและพนักงานผู้เกี่ยวข้องนำข้อมูลลับภายในของบริษัทไปใช้เพื่อประโยชน์ส่วนตน
  มิฉะนั้นจะถือว่าเป็นความผิด แต่ยังไม่ได้กำหนดโทษไว้ชัดเจน จึงใช้วิธีพิจารณาเป็นกรณีไป
  หากมีข้อมูลที่ไม่โปร่งใสรั่วไหลออกไป สำหรับพนักงานสามารถ
  เเจ้งเบาะเเสได้ที่ฝ่ายตรวจสอบภายใน
  สำหรับบุคคลภายนอกสามารถเเจ้งได้ที่คณะกรรมการตรวจสอบ

  บริษัทกำหนดให้ผู้บริหารที่อยู่ 4 อันดับรองจากกรรมการผู้จัดการ
  รวมทั้งกรรมการผู้จัดการรายงานการเปลี่ยนแปลงการถือครองหลักทรัพย์ต่อสำนักงานกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 นอกจากนี้
  ได้มีการรายงานการถือครองหลักทรัพย์ใน
  บมจ.ดุสิตธานีของกรรมการและผู้เกี่ยวข้องต่อที่ประชุมคณะกรรมการในเดือนกุมภาพันธ์เป็นประจำทุกปี

8.6 บุคลากร

จำนวนพนักงาน

จำนวนพนักงานโรงเเรมที่เป็นเจ้าของ 9 เเห่ง พนักงานของบริษัทเเละบริษัทย่อย ณ วันที่ 31
ธันวาคม 2554 มีทั้งหมด 3,190 คน มีรายละเอียดดังต่อไปนี้

  -------------------------------- ------------------- -------------------
  จำนวนพนักงาน                      ปี 2553 (คน)         ปี 2554 (คน)

  1. พนักงานโรงเเรม                 3,011               2,888

  2. พนักงานบริษัทและบริษัทย่อย          288                 302

  รวม                              3,299               3,190
  -------------------------------- ------------------- -------------------

ค่าตอบเเทนพนักงาน

+-------------------------------+------------------+------------------+
| ค่าตอบเเทน                     | ปี 2553 (ล้านบาท)  | ปี 2554 (ล้านบาท)  |
+-------------------------------+------------------+------------------+
| เงินเดือน                       | 670.00           | 773.45           |
|                               |                  |                  |
| โบนัส                          | 48.67            | 58.84            |
|                               |                  |                  |
| เงินสม                         | 188.92           | 189.13           |
| ทบกองทุนสำรองเลี้ยงชีพเเละสวัสดิการ |                  |                  |
+-------------------------------+------------------+------------------+
| รวม                           | 907.59           | 1,021.43         |
+-------------------------------+------------------+------------------+

หมายเหตุ: สวัสดิการ ได้แก่ ค่ารักษาพยาบาล ค่าเครื่องแบบพนักงาน ค่าอาหารกลางวัน
กองทุนประกันสังคม

เป็นต้น

นโยบายการพัฒนาบุคลากร

บริษัทเชื่อมั่นว่าความเจริญเติบโตขององค์กรนั้นขึ้นอยู่กับพนักงานที่มีคุณภาพ บริษัทจึงมีนโยบาย
มุ่งเน้นที่จะพัฒนาระบบการบริหารให้มีความทันสมัย เป็นไปตามมาตรฐานสากล
พัฒนาความรู้ของพนักงาน ทุกฝ่ายอย่างสม่ำเสมอ
เพื่อให้องค์กรบรรลุวัตถุประสงค์ในการดำเนินธุรกิจ เเละสนับสนุนให้พนักงาน
ได้ใช้ความรู้ความสามารถของตนเองอย่างเต็มที่ รวมถึงการมีโอกาสก้าวหน้าในหน้าที่การงาน
เเละเติบโต ไปพร้อมๆ กับความสำเร็จของบริษัท

พัฒนาทักษะพนักงานอย่างต่อเนื่อง

การพัฒนาพนักงานถือเป็นหัวใจของระบบการบริหารทรัพยากรบุคคล บริษัทจึงได้มุ่งเน้นให้พนักงาน
ทุกระดับได้เข้าฝึกอบรมอย่างต่อเนื่อง ทั้งที่ ดุสิตพัฒนาเพื่อผู้บริหาร (Dusit Executive
Development Center) เเละหน่วยงานภายนอก เพื่อให้มีความรู้
ความชำนาญสูงสุดในสายอาชีพเพื่อรองรับทิศทางการดำเนินธุรกิจ ในอนาคต
โดยกำหนดงบประมาณการฝึกอบรมในเเต่ละระดับเเละจำนวนชั่วโมงที่ต้องฝึกอบรมดังนี้

บริษัทจะเป็นผู้กำหนดเเนวทางในการพัฒนาพนักงาน ทั้งในรูปเเบบการฝึกอบรมที่เหมาะสม
การหมุนเวียนเปลี่ยนหน้าที่ความรับผิดชอบเพื่อให้พนักงานสามารถพัฒนาทักษะความชำนาญจากประสบการณ์ในตำเเหน่งหน้าที่ใหม่
เช่น หลักสูตร Mini MBA in Hospitality Management for Dusit International
Executives เพื่อเพิ่มพูนความรู้ ความสามารถให้พนักงานระดับสูงของเครือดุสิตธานี
ด้านวิชาการบริหารธุรกิจโรงแรมโดยครอบคลุมทุกสาขาวิชาที่เกี่ยวข้องกับการบริหารธุรกิจในอนาคต
เป็นต้น ตลอดจนการเเต่งตั้งเเละเลื่อนระดับพนักงานให้เหมาะสมกับหน้าที่ความรับผิดชอบ

พัฒนาองค์กรด้วยกลไก Dusit Weekly News

เพื่อเตรียมตัวพร้อมรับการเจริญเติบโตของธุรกิจในอนาคต บริษัทได้จัดให้มี Dusit Weekly News
ในทุกช่วงเช้าวันจันทร์ก่อนเข้าทำงาน เป็นรูปเเบบการสื่อสารภายในองค์กร
เพื่อให้พนักงานเข้าใจทิศทางขององค์กรจะได้บรรลุเป้าหมายไปในเเนวทางเดียวกัน
โดยเนื้อหาจะครอบคลุมถึงข่าวสารในองค์กร ข้อคิดในการพัฒนาศักยภาพการทำงาน รวมถึงวิสัยทัศน์
เเละทิศทางขององค์กร เป็นการเปิดโอกาสให้พนักงานทุกระดับสามารถเเสดงความคิดเห็น
เเละมีส่วนร่วมในการพัฒนา เเละปรับปรุงประสิทธิภาพการดำเนินงานขององค์กร

พัฒนาพนักงาน โดยกำหนดเป้าหมายการทำงาน

บริษัทมุ่งเน้นให้ผู้บริหารเเละพนักงานในทุกระดับร่วมกันกำหนดเเผนงานให้สอดคล้องกับทิศทางเเละเป้าหมายขององค์กร
ซึ่งจะส่งผลให้การดำเนินธุรกิจทั่วทั้งองค์กรมุ่งไปสู่จุดหมายเดียวกันได้อย่างมีประสิทธิภาพ ดังนั้น
บริษัทจึงได้กำหนดวิสัยทัศน์ (Vision) เเละ ทิศทางองค์กร (Direction) เป็นประจำทุกปี
เพื่อให้เเต่ละสายงานกำหนดเป็นกลยุทธ์ธุรกิจ (Business Strategy) เเละแผนธุรกิจ
(Business Plan) เพื่อที่พนักงานในเเต่ละสายงานจะ ได้นำไปกำหนดวัตถุประสงค์เเละตัวชี้วัด
(KPIs – Key Performance Indicators) เป็นรายบุคคลให้สอดรับกับ
ทิศทางการดำเนินงานขององค์กร เเละหน้าที่ความรับผิดชอบของพนักงาน
ตัวชี้วัดนี้จะเป็นมาตรฐานประเมินผลการปฏิบัติงานของพนักงานเเต่ละคน